Osam parcela građevinskog zemljišta biće ponuđeno u zakup ili za kupovinu\nutorak, 27. februar 2018. 20:27h\nČlanovi Gradskog veća na današnjem zasedanju dali su saglasnost da se pokrene postupak otuđenja neizgrađenog građevinskog zemljišta i zaključak o javnom nadmetanju.\nGradsko veće Pančevo Pančevo.MOJKraj.rs\nTo znači da će parcele biti ponuđene za kupovinu i davanje u zakup. U predlogu Odluke navedeno je da će biti ponuđeno osam parcela od kojih je šest na Strelištu u Ulici Stevana Sremca, a jedna na Novoseljanskom putu u Pančevu, a jedna u Glogonju.\nKako se u tekstu oglasa za javno nadmetanje navodi licitacija za ovih osam parcela biće održana 3. aprila u Maloj Sali Gradske uprave.\nČlanovi Gradskog veća usvojili su i predlog Programa korišćenja sredstava iz budžeta za zaštitu životne sredine za 2018. godinu.\nUsvojena je i Analiza poslovanja javnih preduzeća za 2017. godinu čiji je osnivač grad Pančevo, sa preduzetim merama za otklanjanje poremećaja u poslovanju, uz napomenu da su sva javna preduzeća u našem gradu prošle godine poslovala bez poremećaja u poslovanju.\nČlanovi Gradskog veća usvojili su i izmene finansijskih planova za naseljena mesta Starčevo, Glogonj i Banatsko Novo Selo, kao i izmene planova rada Istorijskog arhiva, Domova kulture u Pančevu i naseljenim mestima Starčevo i Banatsko Novo Selo.\nGradsko veće dalo je saglasnost da Pančevo učestvuje na Javnom konkursu za dodelu sredstava Pokrajinskog sekretarijata za finansije u 2018. godini za učešće u sufinansiranju projekta “Uz malu pomoć prijatelja” koji se finansira iz fonda Evropske unije.\nOvi zaključci upućeni su Skupštini grada Pančeva na usvajanje na prvom narednom zasedanju.


Hasić: Vlasti su se oglušile o upozorenja i sada gubimo 4,5 miliona eura - Klix.ba\n31.7.2013. u 17:49\nSuspenzija 4,5 miliona eura Evropske unije za projekte pomoći turizmu i uvođenju sistema upravljanja kvalitetom u mala i srednja preduzeća u BiH posljedica je nečinjenja nikakvih koraka domaćih organa vlasti da se urade odgovarajuće pripreme i preuzmu sredstva EU koja su bila na raspolaganju, smatra ekonomski analitičar Duljko Hasić.\n"Bilo je oglušivanja na upozorenja koja su stizala i sada gubimo značajan dio sredstava i za turizam kao razvojnu šansu BiH i za mala i srednja preduzeća. Ekonomija BiH polako stagnira, sredstva od PDV-a koja pune budžete su, takođe, na izdisaju i neće ih više biti u tolikom iznosu", ocijenio je Hasić.\nOn je rekao Srni da su IPA fondovi EU izuzetno bitni za BiH i oporavak njene ekonomije, te podsjetio da je već bilo nekoliko odustajanja od implementacije tih sredstava u BiH, zbog neispunjavanja potrebnih uslova.\n"Ovdje nema nikakvog reagovanja na to. Vlasti ne shvataju upozorenja, ne mijenjaju ambijent i ne idu u neophodne strukturalne i ekomomske reforme i izgradnju poslovnog ambijenta i klime za privređivače koji imaju pozitivne rezultate", smatra Hasić.\nPrema njegovom mišljenju, domaće vlasti ne vode računa o ekonomiji u BiH i ne stvaraju pretpostavke u zakonskoj regulativi za ulaganja iz IPA fondova.\n"Vlasti se samo oslanjaju na PDV i spoljna zaduživanja, što je najbolnija tačka naše ekonomije, ali time sijeku granu na kojoj sjede. Vrlo brzo neće moći ni to, jer naredne godine 400 miliona KM vanjskog duga treba biti vraćeno i pitanje je da li će ta obaveza moći biti ispunjena", upozorio je Hasić.\nOn je dodao da je domaća ekonomija u izuzetno teškoj situaciji, a za vrijeme recesije vlasti nisu pomagale privredne subjekte, već su se sredstva iz MMF-a povlačila u budžetsku potrošnju, dok je privreda bila na margini.\n"Ekonomije iz zemalja okruženja uhvatile su korak u evropskim procesima, ali se ovdje u BiH gotovo ništa ne dešava", zaključio je Hasić.\nEU je prošle sedmice suspendovala 4,5 miliona eura za projekte pomoći turizmu i uvođenju sistema upravljanja kvalitetom u mala i srednja preduzeća u BiH zbog nepostizanja dogovora vlasti u BiH o potrebnim koracima na realizaciji projekata.\nUdruženje malih i srednjih preduzeća u BiH apelovalo je da Delegacija EU u BiH ne zatvara mogućnost povlačenja sredstava iz fondova EU za podršku privrednom rastu u BiH za sektor malih i srednjih poduzeća i turizma.


SportDC - Vesti - Region fudbal - Sećaš li se Nene i Bore\nSreda, 20.02.2019 05:23\n04.05.2018 Gavro Vujanović\nSećaš li se Nene i Bore\nMalo je fudbalskih svetaca čije potsećanje na blistavi talenat i obećavajuću veliku karijeru nose životnu radost, šta više bude setu i čestu tugu, kazuju moji drugari Slavko i Dado, dok se prisećamo šta su za sportskog veka uspeli da urade Borčev as Nenad Neno Gavrilović i Partizanov “zlatni dečak” Borivoje Bora Đorđević, a kako su im to život i fudbal, odnosno Borac i Partizan kasnije vratili, ko zna da li i svojom voljom, ili našim nikad do kraja objašnjenim prokletstvom.\nSećaš li se, prijateljsu dragi, mladalačkog doba…\nNenad Gavrilović fudbalski put započeo je u juniorima Borca, potiče iz sportske porodice. Brat Slobodan Bato Gavrilović mu je bio sjajan atletičar, petobojac Borca, godine 1957. na listi najboljih sportista tadašnje Bosanske Krajine. Nenad je išao tim putem u fudbalu. Sve velike uspehe banjalučkog kluba je prošao, bio član one zlatne generacije koja je 1970. izborila povratak u Prvu ligu Jugoslavije, potom finale Kupa Jugoslavije 1974. protiv Hajduka, a zaokružila veličanstvenim uspehom protiv tada slavnog Anderlehta sa Robijem Rensenbrikom i pobedom od 1:0 u Banjaluci, u možda najboljoj utakmici koju je Borac odigrao u svojoj istoriji dugoj više od devet decenija. U svim anketama za izbor idealnog tima Borca od sedamdesetih godina minulog veka pa do danas biran je među “jedanaest veličanstvenih”. Sjajan bek, ništa manje uspešan i kao defanzivni vezni igrač, fudbalski znalac prve vrste, ljubimac navijača. Za Borac je odigrao, na osnovu statističkih podataka, a još više prisećanja, gotovo 600 utakmica, a za klub svog života bio je vezan, kao igrač i trener, 50 godina, ej, pola veka! Za života je zaslužio da mu se podigne spomenik na Borčevom stadionu, niko u celoj plejadi toliko igrača i trenera Borca nije na taj način i toliko dug period bio vezan za klub. Mogao bi da bude ovenčan oreolom “Gavrilović veličanstveni”.\nPosle će, ništa manje uspešno, napraviti trenersku karijeru, ne onu napadnu, samoreklamersku, već onu istinsku, fudbalsko-učiteljsku i pedagošku, u juniorima, ili kao pomoćnik trenerima koji su imali “veliko ime”, ali slušali pažljivo sve sugestije i preporuke Gavrilovića. Ko zna koliko je prvotimaca Borca stasalo upravo pod njegovim trenerskim krovom, bar dva kompletna tima, potom misionarske uloge u Slogi Trn, Gomionici, BSK-u, Vrbasu… Najčešće bi o sebi i svom trenerskom poslu govorio ovako:\n-Fudbal je lepa igra, tako da mlade treba prvo učiti da zavole tu igru, da joj budu posvećeni, da uživaju u njoj, da se raduju svakom treningu i svakoj utakmici. U fudbalu se, kao i životu, gubi i dobija, ali nikad ne prestaje njegova čarolija, ta magična privlačnost koja sva druga životna zadovoljstva potiskuje u drugi plan. Znam to iz svog iskustva, kada smo, svojevremeno, igrali odlučujuću kvalifikacionu utakmicu u Čačku protiv imenjaka Borca, u Banjaluci je bilo 1:0 za nas, minimalna prednost, uoči samog susreta u Čačku ophrvala me je trema. Onda sam se sam sa sobom “ispričao”: pa fudbal je igra, zadovoljstvo koje donosi i sreću i tugu, čega se onda plašiš… i tako sam odigrao taj susret koji smo ponovo dobili 1:0 i plasirali se u Prvu saveznu ligu Jugoslavije, tada možda jednu od pet najjačih liga Evrope. Koliko je fudbal zadovoljstvo i kakvu on sreću donosi možda sam se uverio tek po povratku u Banjaluku, bila je razrušena zemljotresom od prethodne godine, a celi grad je izašao na ulice i dočekao nas je s neviđenom radošću i zadovoljstvom. Tada sam možda i izgradio svoju filozofiju života i fudbalske igre.\nČesto spominjem baš tu generaciju koju će vam navijači Borca i danas izdeklamovati “na prvu”: Jantoljak, Pelc, Gavrilović, Kušmić, Alagić, Agić, Smileski, Jusić, Bećirbašić, Fazlić i Blažević, ovog poslednjeg ubrzo je zamenio Kovačević, jedan od najsjajnijih banjalučkih fudbalskih bisera. Gavrilović je danas daleko od fudbala i od Borca, kuburi sa bolestima, pomalo se oseća napuštenim i zaboravljenim, a ostao je u srcima navijača Borca za sva vremena. Treba li baš život da bude tako surov, jer nikad se ne zna kada će kome odzvoniti poslednje zvono? Gavrilović je simbol Borca, samim tim i fudbalske Banjaluke, a dobre naravi i uvek bio rad svakom da pomogne, možda mu životna nemilosrdnost još teže pada. Nedavno sam ga susreo na sahrani njegovog fudbalskog saborca Smaila Alagića, uz srdačan pozdrav, samo je prozborio:\n-Sve nas je manje, u svoje more otplovili su evo Alagić, pre toga Bećirbašić, još ranije Sombolac, pa onda Klikić… ali neka nama živi naš Borac!\nZbog svega ovoga nedavni susret sa pomenutim drugarima pobudio je sećanja na vremena kada je fudbal bio baš “više od igre”, pogotovo fotografija pronađena u prebogatoj arhivi na društvenim mrežama, snimljena na stadionu JNA, tamo sedamdesetih godina veka iza nas, duel Nenada Nene Gavrilovića i Borivoja Bore Đorđevića.\nGde je danas Borivoje Bora Đorđević, odgovor sam pokušao da potražim kod njegovih saigrača iz tog vremena, svi su slegali ramenima, čak i kapiten iz tog perioda crno-belih veliki golman Ivan Ćurković, a nekad je bio, baš kao i Neno, ljubimac navijača svog najdražeg kluba. Jednostavno, niko nije mogao ništa precizno da kaže: ni gde živi, ni s čim se bavi, ni kako mu je danas u životu, jasno je svima samo to da je, kao Gavrilović, daleko od fudbala i Partizana, svog voljenog kluba.\nOstale su, kao pouzdan izvor, jedino društvene mreže, a specijalizovani sajt “crno-bela nostalgija” posvećen uspesima i fudbalerima Partizana, između ostalog, piše:\n“Borivoje Bora Đorđević, jedan od najvećih Partizanovih majstora fudbala, rođen je 1948. godine u Beogradu. Odrastao je u beogradskom kraju po imenu Prokop, u neposrednoj blizini Stadiona JNA, pa je za talentovanog dečaka jedini logičan izbor bio da se upiše u Partizanovu školu fudbala. Kao veoma talentovan fudbaler, već sa 17 godina debituje za Partizan, u čuvenoj sezoni 1965/66, kada je Partizan došao do finala Kupa šampiona. Igrao je u veznom redu i za njega nije bilo tajne u fudbalu. Sve do proleća 1975, kada je otišao iz Partizana, bio je tehnički najkompletniji Partizanov igrač. Nažalost, Bora Đorđević nije ni izbliza postigao onoliko koliko se od njega očekivalo. Razlog pre svega treba tražiti u povredama i bolesti usled kojih je dugo pauzirao - u jednom duelu sa igračem Maribora Klančnikom slomljena mu je noga, a takođe je imao pauzu usled žutice. I pored toga, sakupio je 194 prvenstvena nastupa za Partizan. Osim fudbalskih kvaliteta, Bora Đorđević je bio prvi Partizanov igrač čija je slava u tadašnjoj državi bila nalik slavi koju uživaju rokenrol zvezde - muškarci (navijači) su ga obožavali zbog fudbalske genijalnosti, a devojke zbog fizičkog izgleda, pa je u tadašnjem izboru sportskog lista ‘Tempo’ Bora proglašavan za najlepšeg jugoslovenskog fudbalera.\nBora Đorđević je iz Partizana prešao u Panatinaikos u sezoni 1975/76. i u narednoj sezoni uspeo ono što nije mogao u Partizanu, osvojivši titulu prvaka. Posle tri sezone među atinskim ‘zelenima’ prelazi u nemački SV Ajntraht Trir, gde 1980. završava karijeru.\nBorivoje Đorđević je nastupao za sve selekcije jugoslovenske reprezentacije i u svima je, osim u seniorskoj, bio kapiten. Za najbolji tim je odigrao devet utakmica. Bio je učesnik Evropskog prvenstva u Italiji, 1968. godine. Posle igračke karijere, posvetio se privatnom poslu i ostao je van sveta fudbala do dana današnjeg, na žalost svih onih koji se sećaju njegovih majstorija...”\nFudbal, zaista, piše romane, ne uvek vesele, makar kao ilustracija cele ove priče bila samo požutela fotografija duela Gavrilovića i Đorđevića na meču u Beogradu, Partizan – Borac: sećaš li se, prijatelju, majstora fudbala Nene i Bore?\nĐorđević za Vasovića\nRazgovarajući sa čuvenim Miljanom Miljanićem za knjigu “Miljan, ljudi i vrijeme”, čuo sam i brojne zanimljivosti iz istorije jugoslovenskog fudbala, između ostalog i vezanu za Velibora Vasovića i Boru Đorđevića:\n-Kad je Vasović prešao iz Partizana u Crvenu zvezdu, u Zvezdi je igrao odlično, digla se velika prašina u fudbalskoj javnosti Jugoslavije, a Zvezda je zbog tog prelaska bila pod velikim pritiskom vojnog vrha, predvodili su ga čuveni generali. Tražilo se da se Vasović odmah za narednu sezonu vrati u Partizan. Zvezda nije imala kud i morala je da pregovara s Partizanom oko uslova da se Vasović vrati među crno-bele. Mene nije interesovala finansijska strana tog transfera, a znam da je i toga bilo, već koga će Partizan ponuditi u zamenu za povratak Vasovića. Partizan je ponudio Zvezdana Čebinca, u to vreme jedno od najboljih desnih krila Jugoslavije, već je bio reprezentativac petnaestak puta, u punoj igračkoj zrelosti, uspeo sam da ubedim rukovodstvo kluba da traže Boru Đorđevića, tada juniora Partizana, a ja sam bio direktor Zvezdine omladinske škole i znao sam izvanredno sve o mladim fudbalerima na prostorima cele bivše Jugoslavije. Međutim, oni su bili kategorični da Đorđević ne može preći u Zvezdu, po cenu da naprave skandal. Na kraju nije bilo druge, Vasović se vratio u Partizan, Zvezdan Čebinac prešao u Zvezdu, čuo sam da su se dogovorili oko materijalnih sredstava, a Bora Đoršević je ostao u Partizanu. Nakon odlaska velikih asova sa scene Šekularca, Galića, Šoškića, Perušića… uz Dragana Džajića za mene je najveći talenat jugoslovenskog fudbala bio Bora Đorđević. Rođen za fudbal. Međutim, česte povrede i bolest žutice sprečile su ga da dostigne evropsku, pa čak i svetsku klasu.\nNedavno sam sa Emirom Jusićem, jednim od velikih asova banjalučkog Borca, uz kasnije sjajnu internacionalnu karijeru u Kanadi, Americi i Severnoj Americi, gde je igrao veliki i mali fudbal sa asovima kao što su: Pele, Pepe, Euzebio, Bobi Mur… bio je tu i Dragoslav Šekularac, u izuzetno prijatnom ambijentu banjalučkog prekovrbaskog kraja, restoranu “Provansa”, uz setne balade sedamdesetih godina pričao o Borcu njegovog doba, kada je s užitkom pominjao Nenada Gavrilovića:\n-Gavrilović je godinu dana mlađi od mene, on je 1947. godište, a zajedno smo u Travniku, čini mi se 1965. debitovali za Borac. Posle smo u crveno-plavom dresu prošli toliko toga: ulazak Borca 1970. godine u Prvu ligu, 1974. godine finale Kupa Jugoslavije sa Hajdukom, čuvena utakmica protiv Anderlehta u Kupu kupova i pobeda Borca protiv fudbalskih velikana predvođenih Rensenbrikom… Neno je bio izvanredan fudbaler, dobar drug i veoma drag čovek. Sama činjenica da su ga brojni navijači Borca izabrali u idealan tim, a za njegovo mesto konkurisali su još brojni sjajni fudbaleri: Sombolac, Krivokuća, Kulenović, Vukelja, Kušmić, Lazić, Pelc… a idealan bekovski par na kraju je bio Smbolac-Gavrilović. Znalac, veoma talentovan za fudbal, bio je majstor i malog fudbala… Po svemu što je dao za Borac, i kao igrač i kao trener, on je zaista izrastao u Borčevu legendu. Često se i danas čujem s njim. Popijemo i kafu, a je li i koliko Borac prema nama danas korektan, pa nije ovo vreme korektnosti i zahvalnosti. Sve se okrenulo naglavačke, i u privatnom životu, došlo je izgleda takvo doba.\nNenad Gavrilovic i Borivoje Djordjevic


Kurs i obuka za merčendajzera - Audio verzija\nA svako ko je zainteresovan sada ima mogućnost i da se na adekvatan način obuči za bavljenje ovim poslom, te bi trebalo da pohađa specijalizovanu obuku i kurs za merčendajzera, koju vode profesionalci sa višegodišnjim poslovnim iskustvom u različitim kompanijama.\nPrijavu možete da izvršite u svakoj poslovnici Akademije Oxford lično ili da to učinite putem mejla, kao i preko telefona. A ako se neko bude prijavljivao elektronskim putem, on u mejlu mora da osim imena i prezimena, odnosno datuma rođenja i broja telefona za kontakt, naglas i u poslovnici u kom gradu hoće da prati nastavu, to jest da se upiše, uzevši u obzir da naša institucija na čak preko 20 lokacija u Srbiji ima otvorena predstavništva.\nPored toga što je u našoj ponudi online obuka i kurs za merčendajzera, zainteresovanima je omogućeno i da nastavu prate u našim poslovnicama, a o čemu će oni doneti odluku prilikom upisivanja. Svakako je važno naglasiti i to da oni mogu nastavu da prate individualno, u grupi ili u paru (poluindividualna obuka). Obaveza je svakog polaznika da o tome obavesti ovlašćeno lice u konkretnoj poslovnici organizatora, a kada bude pristupao upisu, kako bi od njega mogao da sazna i potrebne informacije koje se odnose na način organizovanja.\nJedina od svih ponuđenih koja se bitno razlikuje, kada je u pitanju način organizacije, jeste grupna obuka i kurs za merčendajzera, jer tada Akademija Oxford, kao zvanični organizator donosi odluku o terminima u kojima će se sprovoditi predavanja, te isto tako definiše termine, ali i dinamiku. Nakon što bude bila formirana grupa u kojoj će se naći najmanje 4 zainteresovana polaznika, moći će i da zvanično počne ova vrsta nastave.\nU slučaju da neko bude izabrao nastavu u paru, to jest poluindividualnu ili onu koju pohađa samo jedan polaznik (individualna), on će imati znatno više slobode od onog polaznika koji se opredeli za grupni tip nastave. Dakle, kako individualni kurs i obuka za merčendajzera, tako i poluindividualni, predviđaju dogovor između predavača koji će da vodi obuku i zainteresovanog polaznika o organizaciji. Tačnije, oni se u tom slučaju dogovaraju kako o datumu početka i o terminima u kojima će se predavanja održavati, tako isto i o tačnoj dinamici.\nNapomenućemo i to the naša institucija svakako može da organizuje, onda kada to klijent zahteva, čak i korporativnu obuku i kors za merčendajzera, a kada će se sa predstavnikom te firme precizno dogovoriti zvanično ovlašćeno lice naše institucije o svemu što je vezano za organizaciju.\nŠta izučava kurs i obuka za merčendajzera?\nSa osnovnim obavezama koje ima osoba kvalifikovana za merčendajzera će se najpre upoznati svi polaznici ovog kursa, te će naučiti da je najvažnije da brinu o plasiranju proizvoda, to jest da vode računa o adekvatnoj izloženosti robe, ali isto tako je važno i da znaju na osnovu kojih parametara se prati učinak prodaje. A upravo o svemu tome će biti govora na prvom predavanju u okviru ove nastave, bez obzira da li polaznik ovaj kurs prati preko interneta ili u prostorijama jedne od naših poslovnica.\nObuka i kurs za merčendajzera će se nakon toga usmeriti i na upoznavanje prisutnih sa tehnikama koje su vezane za pozicioniranje robe, a sa osnovnim ciljem da njena vidljivost u određenim maloprodajnim objektima bila još bolja, što će posredno da dovede i do poboljšanja prodaje.\nIako možda to nije na prvom mestu među radnim zadacima jednog merčendajzera, činjenica je da je vrlo važno da on nastoji da proširi broj maloprodajnih objekata u kojima se određena roba izlaže, tako da će se upoznati svi prisutni tokom ovog kursa i sa osnovama komercijale, jer će im to svakako značiti kada se budu bavili ovim poslom. Parametri koji se prate vezano za prodaju, to jest promet robe su, takođe predmet izučavanja ovog kursa, te će svi prisutni naučiti kako se vrši adekvatna analiza prometa.\nSvako ko želi da se bavi ovim poslom treba da zna i da mora da isplanira svoje dnevne obaveze, to jest da postavi konkretne ciljeve koje treba da ispuni na dnevnom nivou, ali da to isto mora da učini i na nedeljnom, odnosno mesečnom nivou, te u pojedinim kompanijama čak i na godišnjem nivou, kako bi ostvario što bolji rezultat. Uz to brojni poslodavci od merčendajzera zahtevaju i popunjavanje određenih izveštaja, tako da će polaznici imati prilike da se upoznaju sa onim izveštajima koji se u praksi najčešće sreću.\nBudući da je komunikacija vrlo važna za osobe koje su zainteresovane da obavljaju posao merčendajzera, to podrazumeva i da će predavači čija je dužnost da kurs i obuka za merčendajzera bude sprovedena prema aktuelnim pravilima, sve prisutne upoznati i sa tim delom. Zapravo, predviđeno je da oni prisustvuju različitim vežbama u kojima će svi podjednako učestvovati, a kako bi što bolje naučili kako se prezentuje određeni proizvod, to jest kako bi maksimalno razvili komunikaciju.\nOno što je važno da svaki zainteresovani polaznik zna jeste da posao merčendajzera zahteva obično posedovanje vozačke dozvole B kategorije, a o čemu svakako treba da povede računa pre nego što konkuriše na neki oglas, te da je poželjno da osoba koja želi da se kvalifikuje za bavljenje ovim poslom poznaje i engleski jezik, ali i da može samostalno da radi na računaru.\nKada i gde se održava kurs i obuka za merčendajzera?\nTermini u kojima se obuka i kurs za merčendajzera organizuje zavise isključivo od toga da li će polaznik da pohađa individualnu ili grupnu, odnosno poluindividualnu vrstu nastave. A što se tiče mesta njenog održavanja, mi u ponudi imamo svakako nastavu koju sprovodimo u prostorijama svih naših poslovnica, ali je takođe zainteresovanima omogućeno i da predavanja prate online i to uz primenu odgovarajućeg softvera.\nSvi oni polaznici koji budu izabrali da pohađaju ovaj kurs u grupi, bi trebalo da znaju da se od njih očekuje da prihvate termine koje će odrediti naša institucija, odnosno dinamiku, koju takođe ona definiše, ali i da sačekaju kreiranje jedne grupe. Stvar je, zapravo vrlo jednostavna, pošto u grupama ima od četvoro do osmoro polaznika, pa se iz tog razloga i zahteva prijavljivanje najmanjeg broja njih za formiranje jedne grupe.\nAli zato polaznik koga interesuje ili poluindividualna obuka i kurs za merčendajzera ili individualna vrsta nastave, ima svakako pravo da se ne samo o datumu početka, nego isto tako i o svim ostalim detaljima, to jest najpre o dinamici i terminima održavanja, direktno dogovori sa predavačem koji će pomenuti kurs i da vodi.\nMoramo da pomenemo i to da zainteresovanim kompanijama možemo da ponudimo pohađanje ove obuke za određeni broj njenih zaposlenih, a kada je u pitanju korporativni kurs i obuka za merčendajzera. Ona se sprovodi prema dogovoru koji postignu predstavnik te firme i naše institucije, tako da može da bude organizovana i u našim poslovnicama i online, ali i u onim prostorijama koje odredi klijent.\nPo kom principu se organizuje obuka i kurs za merčendajzera?\nBudući da je u našoj ponudi kako individualni, tako i grupni kurs i obuka za merčendajzera, ali i poluindividualni vid nastave, to će i svaki pojedinačni polaznik prilikom upisivanja da se odluči za jednu od tih vrsta nastave, a kako bi mogao da bude na vreme informisan o onim detaljima koji se odnose na njenu organizaciju.\nNaime, grupna vrsta nastave se uvek sprovodi za četvoro do osmoro polaznika istovremeno i podrazumeva takav način organizovanja gde organizator određuje u kojim terminima će se sprovoditi nastava i po kojoj dinamici, stim da on ne definiše unapred datum kada će početi. Da ne bude zabune, grupni tip nastave može da počne tek kada se bude kreirala grupa u jednoj od poslovnica i to važi kako za online nastavu, tako i za onu u koja se organizuje u našim prostorijama. A posle toga svi oni koji su se prijavili dobijaju adekvatne informacije, koje se odnose na datum početka, to jest na dinamiku i termine.\nKada je neki polaznik zainteresovan bilo za individualnu ili poluindividualno vrstu obuke, treba da zna da se one organizuju na sasvim drugačiji način od grupne. Radi se o tome da kako poluindividualni kurs i obuka za merčendajzera, isto tako i poluindividualni, podrazumevaju da će se pojedinačni polaznik, koji je za njih zainteresovan dogovoriti o apsolutno svim detaljima sa profesorom, koji je dužan da vodi ovaj kurs. A to znači da će oni zajedno da definišu prvo datum kada će izabrana vrsta obuke početi, a zatim će se usaglasiti i oko dinamike, to jest oko termina.\nU slučaju da neku kompaniju interesuje korporativna obuka i kurs za merčendajzera, mi svakako u potpunosti izlazimo u susret njihovim zahtevima, tako da ne samo što ćemo nastavu organizovati u prostorijama te firme, već ćemo im ponuditi i da zaposleni pohađaju online obuku, a mogu da to učine i u jednoj od naših poslovnica. Podrazumeva se svakako da će predstavnik te kompanije i lice koje je ovlašćeno u našoj instituciji, zajedno precizirati sve što je vezano za organizovanje ovog tipa nastave.\nKoliko traje kurs i obuka za merčendajzera?\nOdredbama aktuelnog nastavnog plana je određeno da obuka i kurs za merčendajzera traje 5 dana, to jest da svi koji su zainteresovani pohađaju ukupno 20 radnih sati nastave.\nNavedene odrednice o trajanju su isključivo vezane za grupni tip obuke, budući da Akademija Oxford, kao njen zvanični organizator, tada donosi odluku o dinamici i terminima, a što ne važi za individualnu, to jest poluindividualnu nastavu. Naime, kod grupnog tipa kursa je specifično to što se prvo sačeka datum početka, odnosno kreiranje jedne grupe u kojoj može da bude najmanje četiri polaznika, a osmoro ih može biti prisutno najviše. Posle toga svi koji su se prijavili dobijaju precizne informacije kako o datumu početka ovog tipa nastave, tako i o dinamici po kojoj se predavanja organizuju i o tačnim terminima.\nOnaj polaznik koga interesuje ili poluindividualni kurs i obuka za merčendajzera ili individualna vrsta nastave, svakako ima obavezu da pohađa ukupno 20 radnih sati predavanja, stim da u tom slučaju ima pravo da to učini drugačijom dinamikom, nego što predviđa grupna nastava. Iz tog razloga i navodimo da kako individualni kurs i obuka za merčendajzera, tako i poluindividualni mogu da traju i duže i kraće nego grupni tip nastave. Tada će svaki pojedinačni polaznik odrediti tačan datum početka sa zvaničnim organizatorom, to jest sa profesorom koji će i voditi pomenutu obuku, a isto tako će se oni dogovoriti i o terminima, kao i o tome po kojoj dinamici će se ta vrsta nastave organizovati.\nOna kompanija koja zahteva da njeni zaposleni pohađaju ovaj kurs treba da poseduje vrlo važnu informaciju, a to je da Akademija Oxford u ponudi ima i korporativnu obuku i kurs za merčendajzera, koji se najčešće organizuje za manji broj zaposlenih u prostorijama određene kompanije, mada se može se sprovesti i u jednoj od naših poslovnica, pa čak i online. O svemu što se odnosi na organizaciju ovog tipa obuke će se predstavnik naše institucije dogovoriti sa zvanično ovlašćenim licem one kompanije koja želi da njeni zaposleni pohađaju nastavu.\nSpisak gradova - Kurs i obuka za merčendajzera


Budućnost MIBR-a bez coldzera-e – RUR Esports\nHome - .games - Counter Strike - Budućnost MIBR-a bez coldzera-e\nSvima je dobro poznato da ekipa MIBR-a ne igra na svom dobro poznatom nivou ove sezone. Činjenica da oni nisu igrali ni jedno finale ove godine je veoma poražavajuća za ovaj tim i postavlja se pitanje koji je njihov sledeći potez. Kada se na sve ovo doda i napuštanje ekipe od strane coldzera-e koji je 2016. i 2017. proglašen za najboljeg igrača sveta, situacija ni malo nije naivna.\nIako je coldzera ponudio svom timu da sa njima odigra još 3 nastojeća događaja, oni su to odbili sa izgovorom da već sada žele da traže pojačanje i navikavaju se na situaciju bez njega. Podsećamo vas da su Brazilci napravili dosta promena u svom sastavu u proteklih par godina dovođenjem Stewie2k-a i Taric-a, ali uprkos tome ovo je veoma nezgodna situacija za njih sa obzirom na to da Fallen, fer i coldzera igraju zajedno još od davne 2015. godine.\nPostavljalo se pitanje da li će MIBR potpisati nekog igrača iz FURIE, ali je ta varijanta otpala jer su njihovi igrači pre samo par nedelja obnovili ugovore sa ekipom. Dakle, pitanje njihovog petog igrača je i dalje ostalo nerešeno. Sledeća moguća opcija je dovođenje HEN1-a, brata blizanca Lucas1-a koji je za MIBR potpisao pre manje od mesec dana. Međutim, ova opcija i nije toliko idealna koliko zvuči jer bi to značilo da bi Fallen morao da prepusti svoju poziciju AWP-era po kojoj je nadaleko poznat.\nMIBR za sada igra sa svojim trenerom koji je zauzeo poziciju koju je do sada igrao coldzera. Ako stvari ostanu nepromenjene, neko od trenutnih igrača MIBR-a će morati da zasija ukoliko žele da postignu neki značajniji uspeh ove sezone.


Kriza nastala usled pandemije i ukrajinskog rata donela je velika poskupljenja koja teraju mnoge na razne ideje kako bi opstali, a tako je jedan ugostitelj u nemačkoj pokrajini Severna Rajna-Vestfalija počeo da naplaćuje ulaz u svoj restoran.\nPrema izveštaju javnog servisa VDR, gosti kafića „Sedriks” ako žele da uđu, moraju da plate tri evra ulaz u restoran.\n„Dragi gosti, zbog ekstremnog rasta troškova nabavke, osoblja i energije naterani smo da naplaćujemo ulaz po gostu u visini od tri evra”, napisao je na svom sajtu.\nVlasnik lokala Horst Ingendorn je rekao da primećuje da cene rastu svakodnevno i da je morao da reaguje.\nCena mesa je, prema njegovim rečima, porasla za oko 50 odsto, povrća za oko 30 procenata, a za mast za prženje već plaća duplu cenu.\n„Pre nego što bi sada promenio jelovnik i kod nekih stvari, gde nije potrebno, povećavam cene, odlučio sam se da naplaćujem tri evra po gostu”, objasnio je on.\nRekao je da su gosti pozitivno reagovali na njegovu meru, i da razumeju što je tako nešto uveo.\n2022-05-10T17:09:26+02:0010 маја, 2022|Život|


„The Bestbeat“ bend, odnosno The Beatles tribute band, nastupiće u subotu, 26. januara od 11 časova u Kolarčevoj zadužbini u okviru ciklusa „Mala škola bontona“. Program „Kako se slušaju Bitlsi“ organizuje Centar za muziku Zadužbine Ilije M. Kolarca, a ciklus je namenjen najmlađoj publici i njihovim roditeljima.\nVoditelj ovog programa je Miloš Milovanović, koji je po obrazovanju muzičar, a po zanimanju televizijski voditelj i deci poznato lice. On će na vrlo specifičan i originalan način decu voditi kroz program. Uz njega će mališani saznati istoriju Kolarčeve zadužbine, naučiće kad se i zašto aplaudira, šta piše u programu i kako se treba ponašati na koncertu.\n„Ovo je peta godina po redu kako sarađujemo sa našim prijateljem Milošem Milovanovićem koji organizuje koncerte za decu u Kolarcu pod nazivom „Kako se sluša koncert“ u okviru Male škole bontona. Koncept koncerta je upoznavanje naših najmlađih sugrađana sa kulturom odlaženja na nastupe, gde imaju priliku da slušaju koncerte različitih vrsti muzike, od klasike do rokenrola“, kaže Vitomir Milićević, bubnjar „The Bestbeat“ benda.\nKoncert će biti održan u Velikoj dvorani Kolarca, a cena ulaznica je 200 dinara.


Dodik: Republika Srpska je država, a bez države nema slobode | Zvornik Danas\nBANJA LUKA – Predsjednik Republike Srpske Milorad Dodik poručio je da je Republika Srpska država, da je sposobna da se brani demokratskim sredstvima, a da se mitingom „Srcem za Srpsku“ brani od izdaje.\n„Danas branimo Republiku Srpsku od unutrašnje izdaje, a izdaja je kad odete u Sarajevo i klimate glavom, kad u Sarajevu ne smiješ da braniš Republiku Srpsku, kad ne smiješ da kažeš da voliš Srbiju… To je izdaja“, rekao je Dodik.\n„Zato moramo da se borimo za državu, a naša država je Republika Srpska, ne interesuju nas bjelosvetski hohštapleri koji kažu da Republika Srpska nije država – Republika Srpska je država“, poručio je Dodik i dodao da srpski narod ima dvije države – Srbiju i Republiku Srpsku.\n„Mi kažemo – nemojte nam dirati Republiku Srpsku, ne možemo vam ništa dati od nje, jer ako damo nju, dajemo svoje srce, ljubav i slobodu, ako nema slobode nema ni države“, rekao je Dodik i dodao da Banjaluka danas ispisuje svoje najsvjetlije stranice istorije.\nOznake: banja lukamilorad dodikmiting


"Etihad“ i zvanično suvlasnik „Er Srbije“ : Nadlanu.com\n"Etihad“ i zvanično suvlasnik „Er Srbije“\nObjavljeno 25. feb 2014. / 09:14:40\nKako saznaju "Novosti", Džejms Hogan, predsednik kompanije iz Abu Dabija, potpisaće u utorak sa Aleksandrom Antićem, ministrom saobraćaja, memorandum kojim "Etihad" i Vlada Srbije potvrđuju da su obe strane ispunile sve ugovorene obaveze. Tako će Srbija imati 51, a "Etihad" 49 odsto vlasništva u našoj nacionalnoj avio-kompaniji.\nInače, kako saznajemo, Džejms Hogan u Beograd ne dolazi samo zbog potpisivanja memoranduma. Predsednik "Etihada" posetiće šaltere za čekiranje na aerodromu "Nikola Tesla" gde u utorak "Er Srbija" uvodi novi savremeni sistem za prijavljivanje putnika. Prvi je let za London, a poletanje je planirano za 10.40.\nDRAMA NA PISTI: Avionu Er Srbije otpao točak pri poletanju!\nSa postojećeg sistema "Gaetan" nacionalna avio-kompanija prelazi na inovativni "Sabre sonik ček-in". Implementacija novog sistema biće završena u četvrtak. Već od sedam sati jutros, pa sva tri dana dok se uvodi novi sistem, predstavnici menadžmenta "Er Srbije" biće non-stop prisutni na šalterima za čekiranje.\nPutnici su već obavešteni da za letove u ova tri dana moraju da dođu na aerodrom tri sata ranije i da ponesu odštampanu elektronsku kartu. Zbog ranijeg dolaska, za putnike će biti obezbeđeno osveženje. Da bi se adekvatno pripremila za promenu sistema, "Er Srbija" je na vreme obezbedila obuku za "Sabre sonik ček-in" za više od 100 zaposlenih.\nUgovor između Vlade Srbije i "Etihada" potpisan je još 1. avgusta prošle godine. S obzirom na to da je takozvani "klozing" tehničko pitanje, Vlada Srbije u ostavci ima pravo da potpiše i ovaj poslednji dokument kojim se pozajmica "Etihada" od 40 miliona dolara konvertuje u vlasnički udeo od 49 odsto u nacionalnoj avio-kompaniji.


(VIDEO) ĐURIĆ: Nasilje prema Srbima mora najoštrije da se sankcioniše! - Informer\nInformer.rs/rts.rs | 03. 09. 2019.\nDirektor Kancelarije za Kosovo i Metohiju Marko Đurić navodi za RTS da poslednji incident u Kosovskoj Mitrovici u kojem je povređen maloletni mladić pokazuje da se brutalni napadi na Srbe nastavljaju. Upozorava da nasilje prema Srbima mora odmah i najoštrije da se sankcioniše\n- Kažemo im ako ne želite da se u Kosovskoj Mitrovici ponovi scenario iz Prištine, Đakovice, Prizrena, iz sredina gde Srba više nema, nemojte ni da razmišljate o tome da namećete bilo kakva rešenja koja lokalna zajednica ne prihvata. Svako rešenje mora da bude isključivo u dogovoru sa Srbima na KiM - ističe Đurić.\n- Mi smo mesecima unazad upozoravali na opasnost od takvog ponašanja i danas vidimo da prve žrtve se već dešavaju. Ovo nasilje prema Srbima mora odmah i najoštrije da se sankcioniše - zaključio je Đurić.\n- Jako je značajno za Srbe na KiM da jedinstveno nastupimo prema Albancima i prema svima drugima, i zbog toga je Srpska lista značajan instrument države Srbije, Beograda u saradnji, komunikaciji i borbi za ostvarivanje naših interesa na KiM - objašnjava Đurić.\n- Da sprečimo scenario koji bi mnogi želeli da vide u Prištini, a to je da Srbi budu u više kolona, da budu podeljeni. Po njihovim propisima dovoljno je da samo jedan poslanik bude iz neke grupacije koju su oni proturili kao srpsku i da onda i u Vladu i na sve druge pozicije imenuju ne ljude koje će sarađivati i delovati u sklopu politike države Srbije i sarađivati sa Beogradom, nego da to budu ljudi koji su u funkciji Ramuša Haradinaja, Hašima Tačija i svih ostalih - navodi direktor Kancelarije za Kosovo i Metohiju.\n- Svim našim sugrađanima na KiM želimda poručim da će njihova država biti uz njih, da ćemo nastaviti da ih podržavamo, da ćemo nastaviti da ulažemo - navodi direktor Kancelarije za Kosovo i Metohiju.


Broj 97 | 08. juli 2013. | Idi na Astro News\nTrenutak rađanja nove duše je Univerzum izabrao na veoma posebnom mestu! Na petnaestom stepenu Raka je egzaltacija Jupitera, tamo gde duša sve zna, sve može i sve hoće. To je ono mesto iz kojeg život izvire i, u krajnjem, život u ovom polju i uvire.\t» pročitaj članak\nOd 08. do 15. jula 2013\nNedelja izazova je prošla. Sada se Mesec odmara, jer su se srce (Sunce) i duša (Mesec) pomirili i spojili u jedno (Sunce konjunkcija Mesec). Da su Venera i Saturn sklopili neki dogovor, to se vidi već prvog dana nedelje.\t» pročitaj članak\nMerkur - varalica, ponovo je u svojoj ulozi. Pre samo nedelju dana, a samo dva dana nakon što je Merkur krenuo retrogradno, izgledalo je da su zlato i srebro spremni za novi rast, a da se akcije spremaju za pad. » pročitaj članak\nKao što znamo, Venera u neharmoničnom aspektu sa Saturnom jeste slika znatno starijeg partnera, ali i odnosa koji je ograničen u vremenu. Lauren je imala samo 20 godina, dok je Humphrey imao 45, dva neuspela braka i bio u trećem koji mu takođe nije bio ni malo bolji od prethodna dva...\t» pročitaj članak


Kasnije poznatu Predićevu sliku, kojoj se na više od jednog veka izgubio trag, naručila je kraljica Natalija nakon što je posetila prvu umetnikovu samostalnu izložbu održanu u Građanskoj kasini 1878.\nSlika iz 1878. godine\n- „Portret kraljice Natalije“ je svedočanstvo Predićevog realizma u slikarstvu i, moram da istaknem, vrhunsko delo. Postoji mala zabuna oko datuma nastanka slike. Naime, Predić je zapisao da je slikana 1878, a „Doroteum”, opisujući je, navodi 1890. godinu. Znajući da je Predić bio veoma pedantan, sklon sam pre da verujem njemu - kaže Petar Petrović, kustos zbirke srpskog slikarstva XVIII i XIX veka u Narodnom muzeju.\nSliku čije su dimenzije 58 x 44 cm, aukcijska kuća „Doroteum” procenjuje na između 200.000 i 300.000 evra, što je po mišljenju našeg kustosa previše jer bi se za tu sumu moglo nabaviti čak 10 drugih slika.\n- U sadašnjoj ekonomskoj situaciji u Srbiji nemam iluzije da bi muzej mogao doći u posed Natalijinog portreta. Narodni muzej, nažalost, nema fond za nabavku slika koji bi kustosima omogućavao da munjevito reaguju kad se neko značajno delo naše baštine pojavi na aukciji u svetu - objašnjava Petrović.\n„Portret kraljice Natalije“ na prodaju daje Zoran Sretenović iz Toronta, koji ga je u novembru 2007. godine, na 150. godišnjicu Predićevog rođenja, kupio kod londonske aukcijske kuće „Bonams”. Slika se prethodno nalazila u kolekciji francuskog noveliste Pjera Lotija (1850-1923), koja slovi za jednu od najznačajnijih privatnih zbirki u Evropi. Postoje naznake i da je ova slika dospela na licitaciju posle smrti kraljice Natalije, zajedno s njenom francuskom rezidencijom u Bijaricu.\nZoran Sretenović, galerista iz Toronta, u svojoj kolekciji - piše na sajtu Alba Avis Gallery - ima još dela slikara s ovog podneblja: Vlaha Bukovca, Dada Đurića, Ivana Meštrovića, ali i stranih umetnika Andre Lota, Kloda Pisaroa, Tamare Limpicke, Salvadora Dalija…\nPošto je došao u posed Natalijinog portreta, Sretenović ga je izložio u našem konzulatu u Torontu. Tom prilikom sliku je video tamošnji istoričar umetnosti Petar Simić, koji je odmah prepoznao da je reč o remek-delu.\n- Upravo zato smatrao sam da je moja patriotska dužnost da vas obavestim da će ovo remek-delo srpskog slikarstva najverovatnije otići u ruke nekog bogatog stranca jer se nijedna kulturna institucija u Srbiji nije zainteresovala da takva kulturna vrednost završi u zemlji kojoj bi trebalo da pripada. Moj lični motiv - tj. profesionalna savest - nalaže mi da makar pokušam da obavestim javnost o tome u nadi da će se neko od nadležnih dosetiti da nešto preduzme kako se takav scenario ne bi ostvario - ukazuje Simić.\n„Blic” je zvao Ministarstvo kulture da čuje ima li ikakve šanse da Predićevo remek-delo kupi naša država, budući da ono, osim izuzetne umetničke, ima i istorijsku vrednost - reč je o portretu srpske kraljice!\nDo zaključenja ovog broja odgovor nije stigao. Čuli smo, posredno, da je kanadski galerista sliku ipak, kako je i red, najpre ponudio Narodnom muzeju, ali avaj!\nKAD BI SOMBOR BIO HOLIVUD Nova predstava Kokana Mladenovića baviće se pionirom jugoslovenske kinematografije\nPredstavljamo program Festivala italijanskog filma\nFestival italijanskog filma održaće se od 23. do 27. maja u Jugoslovenskoj kinoteci u Beogradu u okviru Nedelje italijanskog filma u svetu - “Fare Cinema”.\nOstap Bender među nama\nPremijera predstave „Zlatno tele“ Ilje Iljfa i Jevgenija Petrova u dramatizaciji i režiji Gorana Markovića je 6. oktobra u Narodnom pozorištu Beograd i posvećena je nedavno preminulom doajenu srpskog glumišta Radetu Markoviću - rečeno je na jučerašnjoj konferenciji za novinare u tom teatru.


Nedimović: Polovina propisa koje Srbije mora da usvoji u procesu pristupanja EU odnosi na poljoprivredu - Domaćinska kuća\nKuća » Najave » Nedimović: Polovina propisa koje Srbije mora da usvoji u procesu pristupanja EU odnosi na poljoprivredu\nIlustracija: Branislav Nedimović u poseti poljoprivrednicima, foto: MP\nMinistar poljoprivrede Srbije Branislav Nedimović izjavio je danas da se polovina propisa koje Srbije mora da usvoji u procesu pristupanja EU odnosi na poljoprivredu, odnosno poglavlje 11 o poljoprivredi i ruralnom razvoju, poglavlje 12 o bezbednosti hrane, veterinarskoj i fitosanitarnoj politici i poglavlje 13 o ribarstvu.\n„U procesu pristupanja EU poljoprivreda je jedan od sektora koji je najugroženiji, najosetljiviji i najranjiviji, mislim na poljoprivredne proizvođače, ali će zato korist koja će se desiti u trenutku usvajanja klastera 5, koji obuhvata i poglavlja 11, 12 i 13 biti neverovatna”, kazao je on u dijalogu sa članovima Nacionalnog konventa o EU.\nMinistar poljoprivrede je kazao da su dokumenta u vezi sa Poglavljem 11 poslata Evropskoj komisiji i da ne očekuje probleme u vezi sa time, prenosi Beta.\nOcenio je da je u okviru toga najvažniji IPARD program.\n„Ne mogu da se pohvalim da nam je realizacija maestralna, ali ćemo ovih dana raspisati poziv za skoro 60 miliona kroz meru 1, a akreditovali smo još mere ruralni turizam i tehničku pomoć”, kazao je Nedimović.\nKao problem Ministarstva poljoprivrede u realizaciji IPARD programa naveo je to što zbog pandemije nema dovoljno ljudi koji bi se bavili terenskim kontrolama.\nOcenio je i da je Poglavlje 12 o bezbednosti hrane „najosetljiviji i najteži deo za Ministarstvo poljoprivrede i uradićemo sve da se nakon usvajanja zakona o regulisanju tržišta poljoprivrednih proizvoda maksimalno otkoči proces”.\nPodsetio je da je deo koji se odnosi na suzbijanje klasične kuge svinja urađen i da je još 2019. ukinuta vakcinacija, ali da se još uvek čeka valorizacija EU onoga što je urađeno.\n„Afrička kuga svinja nam toliko preti da može sve da sruši za pet minuta”, rekao je Nedimović ističući da je nužna pomoć EU kako bi se to sprečilo, jer ta bolest u Srbiju dolazi iz Rumunije i Bugarske.\nPrevPrethodnaVeliko interesovanje za prvi konkurs Ministarstva poljoprivrede pod nazivom 50:40:10\nSledećaLepi čovek u vašoj baštiNext


Saopštenje Komisija za sprovođenje konkursa za izbor direktora javnih preduzeća | Belle Amie\n[VIDEO] Trka za srećnije detinjstvo\nSaopštenje Komisija za sprovođenje konkursa za izbor direktora javnih preduzeća\n15:17, 06. 10. 2017 Urednik Niš, Politika, Vest dana 0\nKomisija za sprovođenje konkursa za izbor direktora javnih preduzeća uputila je saopstenje u kome ističe da je Gradskom veću blagovremeno dostavila rang liste, te da je na taj način svoj zadastak završila. Jedino pravno sredstvo protiv odluke Komisije, jeste podnošenje tužbe nadležnom sudu nakon okončanja izbornog postupka.\nKomisija za sprovođenje konkursa za izbor direktora gradskih javnih preduzeća ističe da je postupala po odluci Skupštine grada koja ne predviđa ispitivanje kandidata u pogledu znanja i veština iz oblasti računara, stranih jezika i analitičkog rasuđivanja. Zbog toga nije u članove Komisije uvrstila stručna lica koja bi obavila testiranje kandidata. Pri tom, statutima javnih i javno komunalnih preduzeća, navedeni su samo opšti uslovi, koji takođe ne predviđaju ispitivanje navedenih znanja, na šta je inače primedbu imao jedan od učesnika konkursa.


Projekat „Partnerstvo održivog razvoja jedinica lokalne samouprave“ - Va1.info\n„RAJ NA ZEMLJI“ KOMEDIJA O ŽIVOTU U KOJEM I REČ VALJDA NEŠTO VREDI, MAJKU MU!\nNaslovna/Vesti/Projekat „Partnerstvo održivog razvoja jedinica lokalne samouprave“\nU okviru realizacije projekta „Partnerstvo održivog razvoja jednica lokalne samouprave“ koji zajednički sprovode Grad Valjevo i Grad Pfafenhofen, održana je konferencija pod nazivom „Partnerstvom do zelenih gradova“. Konferencija je održana u Svečanoj sali Muzičke škole „Živorad Grbić“. Konferencija je namenjena učenicima viših razreda Prve osnovne škole i učenicima srednje Muzičke škole „Živorad Grbić“, za koje su održana dva popularna predavanja na temu ciljeva održivog razvoja i na temu očuvanja životne sredine i biodiverziteta.\nGrad Valjevo zajedno sa nemačkim gradom Pfafenhofenom učestvuje u projektu “Partnerstvo održivog razvoja jednica lokalne samouprave“. Projekat je finansijski podržan u okviru programa Servisne službe za jedinice lokalne samouprave jednoga sveta koji sprovodi organizacija Engagement Global po nalogu nemačkog Saveznog ministarstva za privrednu saradnju i razvoj.\nCilj projekta je kreiranje javnih politika na lokalnom nivou usmerenih prema ostvarivanju ciljeva održivog razvoja iz Agende 2030. Održivi razvoj je razvoj koji zadovoljava potrebe sadašnjih generacija, a ne ugrožava zadovoljavanje potreba budućih generacija. Generalna skupština Ujedinjenih nacija usvojila je 2015. godine Agendu 2030 kao nastavak sprovođenja Milenijumskih ciljeva. Agenda 2030 sa 17 ciljeva održivog razvoja i 169 ciljnih vrednosti pokriva tri ključne dimenzije održivog razvoja i to ekonomski rast, socijalnu inkluziju i zaštitu životne sredine. Vizija Partnerstvom do zelenih gradova je stvaranje zelenih oaza na gradskim urbanizovanim lokacijama i približavanje prirode svim našim građanima. Partnerski gradovi Valjevo i Pfafenhofen su se opredelili za angažovanje na postizanju tri ključna cilja, zajednička i jednom i drugom gradu: učiniti gradove inkluzivnim, bezbednim, prilagodljivim i održivim, održivo upravljanje šumama, borba protiv izumiranja biosfere, zaustavljanje pada kvaliteta plodnog tla, zaustavljanje gubitka biodiverziteta, obnavljanje globalniih partnerstava u cilju održivog razvoja.\nU ime gradonačelnika Valjeva dr Slobodana Gvozdenovića prisutnima se obratio pomoćnik gradonačelnika Miroslav Pimić. “ U sklopu realizacije projekta dva grada su rešila da sprovedu aktivnosti koje će doprineti podizanju svesti građana o značaju održivog razvoja sa posebnim akcentom na očuvanju biodiverziteta. Tim povodom je u gradu Pfafenhofenu 19. aprila sprovedena javna manifestacija o održivosti i akcija ozelenjavanja javnih površina. Grad Valjevo se opredelio da danas, u prisustvu partnera iz Pfafenhofena organizuje sličnu konferenciju namenjenu učenicima kako bi se podigla svest o značaju održivog razvoja i odgovornosti koju imaju prema prirodi. Izabrano je pet lokacija – javnih površina koje će biti ozelenjene, a među kojima su Prva osnovna i Muzička škola, ugao Karađorđeve i Siđelićeve ulice, površina ispred Doma zdravlja i obdaništa „Kolibri“. Čvrsto sam uveren da je realizacija ovog projekta samo početak mnogih zajedničkih projekata koji će tek uslediti.\nZamenik gradonačelnika dr Dragan Jeremić poželeo je dobrodošlicu u Valjevo gradonačelniku Pfafenhofena Tomasu Herkeru i saradnicima uz očekivanje da će saradnja dva grada biti još intenzivnija, s obzirom na to da ova dva grada imaju dugu saradnju skoro 20 godina. “ Koristim priliku da iskažem našu želju da nastavimo saradnju sa Pfafenhofenom i da postanemo bolji družeći se sa boljima. To je intencija ovog grada jer je grad Pfafenhofen zaista na jednom visokom nivou kome mi treba da težimo“, rekao je zamenik Jeremić.\nGradonačelnik nemačkog grada Pfafenhofena Tomas Herker u obraćanju istakao je da saradnja ova dva grada datira još od 1999. godine od bombardovanja kada su stizale donacije humanitarne pomoći preko Društva prijateljstva ova dva grada. Postoji izuzetan nivo dobre saradnje, koja je iz godine u godinu sve bogatija na radost i jednih i drugih. Podsetio je da ova dva grada imaju dugogodišnju saradnju i da su izgradila prijateljske odnose. “Radujem se što sam po prvi put došao u ovaj grad, gde sam izuzetno lepo dočekan i zaista se osećam kao kod svoje kuće. Naš današnji simbolični čin sađenja zajedničkog drveta je samo početak, a vi deco treba da preuzmete odgovornost o planeti na kojoj živimo“, istaako je gradonačelnik Herker.\nNakon toga je sprovedena akcija zajedničke sadnje sadnica u dvorištu Prve osnovne škole i Muzičke škole.\nThoughts On Clear-Cut Eastern European Women Products


scmn.me - O komisiji\nKomisija za tržište kapitala je zakonom ustanovljeno nezavisno regulatorno tijelo osnovano radi uređivanja i nadzora izdavanja hartija od vrijednosti i njihove trgovine u skladu sa međunarodnim pravilima i principima Međunarodne organizacije komisija za hartije od vrijednosti (IOSCO), pravnim okvirom Evropske Unije u ovoj oblasti (EU Acquis) i pravilima Evropskog nadležnog organa za hartije od vrijednosti i tržišta (ESMA).\nKomisija se zalaže za ostvarivanje vizije moderne regulacije tržišta kapitala sa precizno definisanim ciljevima:\n• podsticanje poštenog, efikasnog i transparentnog tržišta kapitala u cilju zaštite investitora u hartije od vrijednosti i smanjenja sistemskog rizika;\n• regulisanje emisija hartija od vrijednosti i poslovanja sa tim hartijama;\n• vršenje nadzorne funkcije nad tržištem kapitala;\n• edukacija učesnika na tržištu kapitala;\n• informisanje javnosti o trendovima i razvoju tržišta kapitala;\n• razvoj internih strateških kapaciteta i organizacione efikasnosti\nKomisija vrši kontinuiran nadzor nad poslovanjem lica i društava koja profesionalno trguju hartijama od vrijednosti, sa ciljem da promoviše i podstiče visoke standarde zaštite investitora i integriteta tržišta.\nKomisija je punopravni član IOSCO-a, a takođe i potpisnik multilateralnog Memoranduma o saradnji i međusobnom razumijevanju kojim se priznaje kapacitet Komisije za ravnopravnu saradnju i razmjenu informacija između članica IOSCO. Pored toga, Komisija je potpisnik Memoranduma o razumijevanju i razmjeni informacija sa regulatorima iz regiona i potpisnik je Memoranduma o saradnji i razmjeni podataka u oblasti sprječavanja pranja novca i finansiranja terorizma.\nKomisija je, od strane Evropskog nadležnog organa za tržišta kapitala, prihvaćena za potpisnicu Memoranduma o saradnji u oblasti alternativnih investicionih fondova. Cilj potpisivanja Memoranduma je unaprjeđenje saradnje, razmjene informacija i iskustava vezanih za nadzor alternativnih investicionih fondova, uz sprovođenje pravila o povjerljivosti i razmjeni informacija koja se primjenjuju na nadlažne organe EU, ESMA-u i Evropski savjet za sistemski rizik (ESRB).\nU obavljanju poslova utvrđenih zakonom, Komisija je samostalna i nezavisna i odgovorna za svoj rad Skupštini Crne Gore. Komisija se sastoji od pet članova: predsjednika, zamjenika predsjednika i tri člana Komisije. Komisiju imenuje Skupština na prijedlog Vlade Crne Gore.\nUkupan broj zaposlenih u Komisiji je 27, (uključujući i članove Komisije), raspoređenih u šest organizacionih jedinica, kojim rukovode članovi Komisije i sekretar.\n• Sektor tržišta hartija od vrijednosti obavlja poslove i zadatke koji se prije svega odnose na licenciranje učesnika na tržištu kapitala, kao i njihovu posrednu i neposrednu kontrolu i kontrolu u dijelu sprečavanja pranja novca i finansiranja terorizma.\n• Sektor investicionih i penzionih fondova obavlja poslove licenciranja investicionih i dobrovljnih penzionih fondova, kao i njihovu posrednu i neposrednu kontrolu.\n• Sektor korporativnih aktivnosti vrši obradu i pripremu prijedloga za evidentiranje emisija hartija od vrijednosti, vodi registar odobrenih emisija i vrši kontrolu postupka emisije hartija od vrijednosti.\n• Sektor za razvoj i saradnju obavlja poslove koje se odnose na unaprjeđenje regulatornog i institucionalnog okvira za funkcionisanje tržišta kapitala i istraživanje, analize i projekcije razvoja tržišta.\n• Kabinet predsjednika vrši stručne analitičke i administrativne poslove za potrebe predsjednika.\n• Sekretarijat Komisije obavlja administrativno-tehničke i operativno-tehničke poslove neophodne za efikasno poslovanje Komisije.\nRad sa strankama i prijem dokumentacije: 08 - 11 časova


Kia će uz pomoć Rimca lansirati električni automobil\n18 Feb 2020 - 23:49 Vesti Link\nPrvi namenski napravljen električni automobil pod imenom korejskog proizvođača Kia bi trebalo da bude vozilo izuzetnih performansi. Kia u samom startu želi pokazati da ima ozbiljne planove kada su električni automobili u pitanju. Domet od 500 kilometara i superbrzo punjenje baterija od 350 kW samo su neke od stavki koje će ovaj automobil činiti ozbiljnim konkurentom etabliranim imenima u industriji.\nBudući automobil će se uveliko bazirati na konceptu Imagine koji je Kia predstavila na prošlogodišnjem salonu automobila u Ženevi, prenosi portal Vozim.hr. Šef za planiranje proizvoda, Pablo Martinez Masip, istakao je – „Kia Imagine će imati 800 V tehnologiju poput Porschea Taycana. Želimo proizvod koji će moći iskoristiti prednosti naše IONITY mreže punjača koji omogućavaju punjenje od 350 kW.“\nAko spojimo kockice možemo doći i do određenih zaključaka. Vidimo da se ovde pominju određena imena kao što su Rimac, Kia i Porsche. Znajući da Porsche Taycan već koristi vrlo naprednu tehnologiju od 800 V a ima poslovnu saradnju s Rimcem koji će istu tehnologiju očigledno isporučiti i korejskoj Kii, očigledno i Porscheova napredna električna tehnlogija blago rečeno vuče korene iz Rimca.\nGovoreći o bliskoj budućnosti, treba pomenuti da Kia svoj proizvodni „top model“ zasnovan na Imagine konceptu namerava da lansira 2021. godine. Vozilo će osim izuzetnog dometa i opcije superbrzog punjenja imati i izuzetne performanse, slično kao i najbolji Teslini automobili.\nJedan od vodećih ljudi iz Kije u Evropi, Emilio Herrera, kaže – „Ono što želimo od Rimca jeste element performansi kod naših automobila. Pogledajte performanse i ubrzanje Tesle, neverovatno je.“\n„Nije da želimo ići do iste mere,“ – priznaje, „ali želja nam je ponuditi performanse koje nude uzbuđenje i zabavu u vožnji. To je ono što nam Rimac može pružiti.“ Kia do 2025. godine planira da lansira 11 novih električnih automobila a proizvodna verzija Imagine koncepta je prvi korak u tome smeru koji će odrediti smer ostalih modela.


Politika - datum: 2017-11-26 CRNOGORSKA DELEGACIJA NA SKUPU ODBORA ZA EVROPSKE POSLOVE Poslanici u Talinu\nU okviru parlamentarne dimenzije estonskog predsjedavanja Evropskoj uniji, u Talinu će biti održano plenarno zasjedanje Konferencije odbora za evropske poslove parlamenata Evropske unije – COSAC. Kako je najavljeno, skup će biti održan od 26. do 28. novembra 2017. godine.\n– Na zasjedanju će biti riječi o budućnosti Evropske unije, najboljim praksama nacionalnih parlamenata u približavanju Evrope građanima, aktuelnom razvoju digitalnog jedinstvenog tržišta, izgradnji efikasne i održive Bezbjednosne unije, te o vanjskoj dimenziji migracija, odnosno o sprečavanju i suzbijanju ilegalne migracije – piše u saopštenju.\nU ime Odbora za evropske integracije Skupštine Crne Gore, na zasjedanju će učestvovati predsjednik odbora Adrijan Vuksanović i član odbora Mihailo Anđušić.\nNa prošlom sastanku parlamentarci su razgovarali o radu Evropskog revizorskog suda, specijalnim izvještajima koje objavljuju i načinima na koje se mogu koristiti u radu nacionalnih parlamenata.\nNaglašena je važnost jednake primjene pravila u svim zemljama EU, zbog čega je sud striktan u kontroli korišćenja budžeta EU na nacionalnom nivou. Pohvaljena je saradnja suda sa nacionalnim parlamentima, kao i tekuća koordinacija sa revizorskim tijelima država članica Evropske unije.


Prema podacima Svetske zdravstvene organizacije, svaki drugi lek koji se prodaje na internetu je falsifikat.\nProdaja lekova preko interneta u Srbiji je zakonom zabranjena, te onlajn prodaja medikamenata nije u našoj zemlji toliko zastupljena kao u zemljama EU i SAD gde je dozvoljena kupovina preko interneta.\nPavle Zelić iz Agencije za lekove i medicinska sredstva upozorava da lekovi koji se kupuju preko interneta, putem oglasa ili na pijaci nije kontrolisala Agencija za lekove te se ne zna njihovo dejstvo. Takvi lekovi osim izostanka terapijskog efekta mogu da imaju toksične efekte da trajno ugroze zdravlje pacijenata, pa čak dovedu i do smrti”, navodi Zelić za Tanjug.\nPrema njegovim rečima, jedino legalno mesto za nabavku lekova je apoteka i jedino tu su građani sigurni šta kupuju.\nDodaje da je u pojedinim zemljama dozvoljen promet lekova preko interneta, ali da to Srbija nije učinila, jer je internet teško kontrolisati. Internet je mesto gde je vrlo lako plasirati neproverene informacije, falsifikovane lekove. Tu oblast je teško kontrolisati i regulatorna tela u EU i SAD se dosta muče sa tim”, naglasio je on.\nSrbija je nedavno potpisala Konvenciju Saveta Evrope u borbi protiv falsifikovanih lekova. „Umrežavanjem pokušavamo da sprečimo kriminalce koji globalno deluju. Srbija je tranzitna ruta. Ministarstvo zdravlja, policija i Uprava carine se bore da se zaustavi promet lekova koji nisu kontrolisani u nacionalnoj kontrolnoj laboratoriji”, zaključio je Zelić.\nKoncesiju za Apoteku "Novi Sad" dobila nemačka kompanija “Benu”\nKompanija “Abela farm” kupila fabriku od “Štada grupe”\nPočinje primena Direktive o falsifikovanim lekovima


Mučna borba za boračka prava | Ekspres.net\nMučna borba za boračka prava\nMarko R. Petrović i Vojislav Tufegdžić\nPrema Nacrtu novog zakona, status borca u Srbiji ubuduće će imati pripadnici Oružanih snaga Republike Srbije, Vojske Kraljevine Jugoslavije i Jugoslovenske vojske u otadžbini, odnosno Ravnogorskog pokreta, koji su učestvovali u antifašističkoj borbi u Drugom svetskom ratu. Iz novije istorije istovetan status trebalo bi da dobiju pripadnici oružanih snaga SFRJ u periodu od 17. avgusta 1990. godine do 27. aprila 1992. godine, zatim oružanih snaga SFRJ stacioniranih na teritoriji BiH do 19. maja 1992. godine, kao i oružanih snaga SRJ, SCG, odnosno Srbije koji su vršili vojne ili druge dužnosti u oružanoj akciji preduzetoj za vreme mira radi odbrane suvereniteta, nezavisnosti i teritorijalne celokupnosti države posle 27. aprila 1992. godine i u periodu NATO agresije na SRJ.\nSredinom aprila državni zvaničnici najavili su skorašnje izglasavanje novog Zakona o pravima ratnih veterana, kojim bi trebalo da budu rešene i nevolje učesnika ratova devedesetih godina. Tome su prethodili protesti nekoliko udruženja učesnika ovih ratova i susret, koji ih je očigledno privremeno umirio, s premijerkom Srbije Anom Brnabić. Iako je priznala da o ovoj oblasti ne zna previše, premijerka je uverila sagovornike da će sa resornim ministrom za rad, socijalna i boračka pitanja Zoranom Đorđevićem učiniti sve kako bi se ubrzalo rešavanje njihovih nedaća.\nMinistar Đorđević je ubrzo najavio da će Vlada Srbije usvojiti program javne rasprave o Nacrtu Zakona o pravima boraca, vojnih invalida, civilnih invalida rata i članova njihovih porodica:\n“Ova zemlja nema pravo da ih zaboravi danas, kao što je činila u periodu posle 1999. godine. Ovaj zakon koji smo radili, a radili smo ga zajedno sa predstavnicima udruženja, predstavlja sublimaciju 12 postojećih zakona, četiri uredbe, jedne odluke, četiri protokola, četiri uputstva, dva sporazuma i jednog zaključka. Urađena je sublimacija u jedan krovni zakon, sa jasnom instrukcijom da nijedno njihovo pravo ne sme da bude uskraćeno”.\nPouzdanu informaciju o broju udruženja koja danas zastupaju interese ratnih veterana i invalida poslednjih ratova teško je utvrditi. Ne samo zbog brojnosti na republičkom nivou, već i zbog opštinskih i lokalnih udruženja širom Srbije. Samo jedno od udruženja ima ih 80, s ciljem da u lokalnim sredinama pokušaju da ostvare što u republici još ne mogu.\nPrethodnih godina do ostvarivanja svojih prava, među kojima su bile i neisplaćene ratne dnevnice, ortopedska pomagala i rehabilitacija za invalide, pokušavali su da dođu na razne načine, pre svega protestima i štrajkovima glađu. Bilo je i primera samopovređivanja u znak protesta, odsecanja i lomljenja prstiju, protestnog penjanja na krovove kuća… Međutim, ma koliko rascepkani u pojedinačna udruženja, većina je nezadovoljstvo sopstvenom pozicijom usmeravala ka SUBNOR-u i, nazovimo ga tako, povlašćenom položaju kojim se izdvaja.\nŽeljko Vasiljević, predsednik Udruženja ratnih vojnih invalida Srbije svih ratova, kaže da je ova organizacija, osnovana 1992. godine, i dalje najveća u zemlji, ali da “četiri godine nije dobila ni dinara od države”. Vasiljević apostrofira dva udruženja, SUBNOR i “Sabor”:\n“Prvi su u suštini čist politički projekat onih ljudi koji Drugi svetski rat smatraju osnovom postojanja Srbije. To se vidi i kroz predlog novog zakona gde se pored svih organizacija u zemlji SUBNOR ističe kao organizacija od posebnog društvenog značaja. A biće još nekih organizacija koje će ministar naknadno odrediti. Što se tiče boraca devedesetih godina, mogu da pretpostavim da će to da bude ‘Sabor’, koji je od 50 miliona dinara, koliko je Ministarstvo podelilo za prvih šest meseci ove godine, dobio 32,5 miliona”.\nOsim okolnosti da im se udruženja nalaze u istoj zgradi, Vasiljević kaže da nikakva zvanična saradnja sa SUBNOR-om ne postoji:\n“Oni jesu i dalje udruženje boraca Narodnooslobodilačkog rata, a to što su napisali da predstavljaju i borce ratova 1992. i 1999. godine… ma, znate, može da napiše ko šta hoće. Oni nikada nisu izneli nijedan zahtev kako bi ratnim veteranima bilo bolje, nikada se ni zbog čega nisu pridružili protestu, pobunili zbog nepravde prema nama. Nikada nijedan zahtev nisu uputili državi, ministru, da pomognu porodicama ratnih vojnih invalida i palih boraca u ratovima devedesetih godina. Oni se bave jedino negovanjem tekovina NOR-a do 1945. godine, nemaju nijednu drugu aktivnost u svom delovanju”.\nMile Milošević, predsednik udruženja Srpski ratni veterani i jedan od članova Komisije za izradu zakona, objašnjava da će novim zakonom, uz nekadašnje borce, ratne vojne invalide i porodice palih boraca kojima ostaju dosadašnje pogodnosti, konačno biti obuhvaćeni i veterani iz ratova 90-ih. Prema njegovim procenama, novi zakon će se tako odnositi na ukupno oko 400.000 ljudi. Status borca će dobiti svi rezervisti, kao i dobrovoljci koji su se nalazili u zvaničnim jedinicama SFRJ, zatim SR Jugoslavije, zajednice Srbije i Crne Gore i Republike Srbije.\nNajveća manjkavost predloga novog zakona, prema njegovim rečima, jeste okolnost da se on ne odnosi na ratne veterane od polovine 1992. zaključno s krajem 1995. godine:\n“Ratni veterani koji su bili na ratištima u BiH i Hrvatskoj negde od maja 1992. godine neće biti obuhvaćeni ovim zakonom jer nakon tog vremena Srbija, zvanično, nije bila u ratu. Poznata je ta priča, navodna bojazan da bi priznanjem da je tamo bilo boraca iz Srbije od naše države mogla da bude tražena ratna odšteta. Mi kao udruženje želimo da pomognemo da se svima prizna učešće u ratu, jer su oni branili svoju državu. I to je veliki broj ljudi”.\nPoput svojih kolega iz drugih udruženja boraca i Milošević ima veoma negativan odnos prema udruženju “Sabor”, čija je formalna namera bila da okupi sve druge pod istu kapu:\n“To je bolna priča, oni nemaju ni članstvo, ništa, a posle pet dana od navodnog formiranja su dobili pet miliona dinara. Pa, da li je to normalno? Naše udruženje broji 60.000 članova širom Srbije, ali nas država ne finansira.”\nSkepsu Željka Vasiljevića trebalo bi da rasprši ono što je navedeno u radnoj verziji novog zakona. Prema njegovom nacrtu, borcima, vojnim i civilnim invalidima rata, kao i članovima njihovih porodica, biće regulisana mesečna primanja, penzije, invalidnine, dodaci za negu, jednokratna novčana pomoć, besplatna rehabilitacija i oporavak, povlašćena vožnja, besplatno putovanje i za pratioce, finansijske dotacije za vozilo, besplatne sahrane. Ovim pogodnostima će biti obuhvaćeni učesnici nabrojanih ratnih sukoba, zaključno sa NATO bombardovanjem 1999. godine. Zakon obuhvata i vojnike koji su ranjeni kao kadeti ili tokom služenja vojnog roka.\nSvi borci i invalidi rata imaće pravo i na odlazak u banju, kao i prevoz i novac za troškove, povlašćene vožnje autobusom i železnicom za sebe i porodicu, besplatno putovanje jednom godišnje, a njihovi potomci će do 27. godine starosti dobijati dečji dodatak i besplatne udžbenike.\nPravo na boračku legitimaciju, kojom se dokazuju navedena prava, imaće, u nekim slučajevima, i njihovi supružnici, roditelji, očuh i maćeha, pa čak i baba i deda. Zakon ne predviđa ukidanje nijednog dosadašnjeg prava, već daje nove beneficije kojih je više od dvadeset. Između ostalog, i rešavanje stambenog pitanja, popusta na komunalne usluge, novčane naknade za nabavku automobila, besplatan parking. Pravo na mesečne prihode imaju i naslednici boraca i invalida, kao što su supruge starije od 45 godina, pa i mlađe ukoliko su nesposobne za rad. Ukoliko je više naslednika, mesečna primanja će se deliti na ravne delove.\nPosle javne rasprave koja bi, prema najavama, trebalo da se održi u 13 gradova, predlog novog zakona trebalo bi da prođe skupštinsku proceduru. Ako prepreku u javnoj raspravi i pred skupštinskim poslanicima uspešno savlada, zakon bi na snagu mogao da stupi već 1. januara 2020. godine.\nTags Ana Brnabićratni veteraniSUBNORZakon o pravim ratnih veteranaŽeljko Vasiljević\nBRNABIĆ KRITIKOVALA IZVEŠTAJ EK: Političke ocene i izostanak konkretne reakcije na dešavanja na Kosovu Brnabić: Haradinaj kaže da je vest o zabrani ulaska srpskim zvaničnicima na KiM- lažna! PREMIJERKA SRBIJE: Za institut Tonija Blera građani ne daju ni dinar BRNABIĆ: Sa političkih pritisaka prešli na ucene Beogradskog univerziteta


Prekid sednice zahtevao je šef Poslaničke grupe ABK Palj Ljekaj.\n"U znak protesta što je do 2. marta odloženo donošenje odluke o Haradinaju, tražim da se sednica prekine i da je nastavimo u utorak", kazao je Ljekaj čiji je zahtev Skupština prihvatila.\nApelacioni sud u francuskom gradu Kolmaru je danas odlučio da za 2. mart se odloži odluku o zahtevu Srbije za izručenje Haradinaja.\nHaradinaj je izjavio pred tim sudom da ne prihvata da bude izručen Srbiji i da je njena optužnica protiv njega zbog ratnog zločina politička.\nHaradinaj je pritvoren 4. januara na švajcarsko-francuskom aerodromu Bazel-Miluz na osnovu poternice Srbije koja je Haradinaja oštužila za ratne zločine tokom rata na Kosovu 1998. i 1999. godine.\nSud je Haradinaja uslovno pustio na slobodu do odluke o izručenju.


Večiti u dobroj poziciji za prolećni deo u LE – Sport\nVečiti u dobroj poziciji za prolećni deo u LE\nFudbaleri Partizana i Crvene zvezde u sjajnoj su poziciji uoči poslednja dva kola grupne faza Lige Evrpe.\nOba srpska kluba mogu da izbore nokaut fazu takmičenja, odnosno nastup u prolećnom delu sezone, što što bi bio nezapamćen uspeh.\nI crno i crveno-beli će već u sledećem kolu imati „meč lopte“, Partizan na svom terenu protiv Jang Bojsa, a Zvezda u gostima protiv BATE Borisova. Pobede znače – proleće.\nPartizan je pobedom nad Skenderbegom (2:0), uz poraz Bojsa od Dinama iz Kijeva (1:0) kod kuće preuzeo drugu poziciju u Grupi B sa pet bodova, dva ispred švajcarske ekipe, a tri više od Albanaca.\nU prvom susretu u Bernu Partizan i Jang Bojs su igrali 1:1, pa bi crno-bele u drugu fazu takmičenja mogla da odvedu i dva remija u poslednja dva kola.\nS obzirom da je Dinamo izborio plasman, a da će protiv Skenderbega verovatno „overiti“ i prvu poziciju u grupi, nema sumnje da će crno-beli imati velike šanse da u poslednjoj rundi osvoje bar bod protiv Ukrajinaca, iako će gostovati u Kijevu.\nMeđutim, srpski šampion prvo protiv Jang Bojsa ne sme da remizira sa rezultatom većim od 1:1, jer bi u slučaju 2:2, 3:3 i slično prednost imali Švajcarci, zbog većeg broja golova u gostima u međusobnom dvomeču.\nPoraz u Beogradu od Bojsa bi skoro izvesno značio eliminaciju za tim Miroslava Đukića, jer je teško očekivati da Skenderbeg u toj situaciji može izbeći neuspeh u Bernu u poslednjem kolu.\nS druge strane, i Zvezda sve ima u svojim rukama za tri nedelje, pobeda u Borisovu značio bi za crveno-bele prvo proleće u Evropi još od 1992. godine!\nTim Vladana Milojevića je drugi u Grupi H iza Arsenala, ima pet bodova, jedan više upravo od BATE, koji poput većine klubova sa prostora bivšeg Sovjetskog saveza teško gubi bodove na svom terenu.\nZvezdi ni remi u Borisovu ne bi bio mali, jer bi tako i u poslednjem kolu imala sve u svojim rukama, a na svojoj strani bi imala i verovatno 50.000 vatrenih navijača protiv nemačkog Kelna.\nMenadžer Arsenala Arsen Venger je „obećao“ srpskom velikanu da će igrati na pobede u poslednja dva kola, pa ukoliko „tobdžije“ to obećanje ispune, Zvezda dalje može i sa dva remija.\nU svakom slučaju, čeka nas dramatična završnica grupne faze Lige Evrope, 23. novembar i 7. decembar biće fudbalski praznici u Srbiji.\nV kolo, 23. novembar:\n21:05 Partizan – Jang Bojs\n21:05 Skenderbeg – Dinamo Kijev\nVI kolo, 7. decembar:\n19:00 Skenderbeg – Jang Bojs\n19:00 Dinamo Kijev – Partizan\n19:00 BATE – Zvezda\n19:00 Keln – Arsenal\n21:05 Zvezda –Keln\n21:05 Arsenal – BATE\n3. BATE 4 1 1 2 6:10 4\nFudbalfudbal, liga evrope, partizan, poziciji, zvezda\nSportski TV program – subota, 04. novembar 2017.


Videli "lekciju iz gospodstva" - Sport - Dnevni list Danas\nPočetna » Sport » Videli „lekciju iz gospodstva“\nReagovanje KK Crvena zvezda na "atmosferu" u drugoj utakmici polufinala plej-ofa ABA lige\nVideli „lekciju iz gospodstva“\n„Spontani intervju“ ambicioznog pojedinca KK Partizan NIS i očigledno svesno iznošenje neistina, doveo je do situacije koja samo može da zabrine sve iskrene ljubitelje košarke, u kojoj se utakmica broj 2 plej ofa pretvorila u pokušaj linča, vređanje svih koji im nisu po volji, do fizičkog ugrožavanja bezbednosti malobrojne delegacije KK Crvena zvezda mts u dvorani.\n1Piše: S. D. 01. aprila 2019. 23.46\nTo se kaže, između ostalog u podužem saopštenju koje su crveno-beli objavili na svom zvaničnom sajtu.\nDalje se navodi da je sve počelo „Odborom za doček“ koji je vređao igrače i delegaciju kluba još na parkingu prilikom izlaska iz autobusa, nastavilo se gađanjem upaljačima trenera Zvezde pri ulasku u dvoranu i bacanjem brojnih predmeta na igrače prilikom njihovog predstavljanja. Usledile su uvredljive pesme na račun igrača, predsednika kluba i razvijanje degutantnog transparenta, bacanje raznih predmeta na teren (upaljači, kovanice, plastične flaše, ključevi, pa i baterije…) pa i pirotehnička i eksplozivna sredstva, prilikom svake odluke sudija koja nije bila po volji „nenasilnim i neorganizovanim simpatizerima“.\nU saopštenju Crvene zvezde pominju se i bacanje topovskog udara na teren 30 sekundi po početku drugog poluvremena, bakljada koja je prekinula utakmicu pet minuta, kao i „slučajno“ pozicioniranje „ljubitelja košarke“ pored i iza klupe Crvene zvezde uz konstantno vređanje igrača najprostijim uvredama, uključujući i ljude sa Press i Photo akreditacijama. A sve je završeno, tvrde iz Crvene zvezde, čekanjem u svlačionici i po hodnicima dvorane ekipe i stručnog štaba kako bi se nesmetano ispraznila dvorana od raznih „frakcija“ uz obrazloženje „da nije bezbedno“?\n„Lekciju iz gospodstva i manira smo videli u subotu uveče, možda i očekivano, jer ambiciozni pojedinac KK Partizan NIS nije baš ostavljao takav utisak u prethodnom periodu. Verujemo da je predsednik SANU u društvu unuka u VIP LOŽI uživao u repertoaru svega i svačega što je čuo i video, a što predstavlja suštu suprotnost onoga za šta se on zalaže – kulturnu, civilizovanu Srbiju u kojoj je košarka sport, a ne poligon za nečije iživljavanje i ispunjenje ambicija. KK Crvena zvezda mts zato ovom prilikom poručuje da neće biti kolateralna šteta loših rezultata jednog fudbalskog kluba i nečijih ambicija koje se posle „performansa“ koji smo videli 30.03. 2019. godine mogu nazvati samo bolesnim, i kao odskočna daska za nešto veće?“, stoji u saopštenju crveno-belih.\nI zaključuje da će KK Crvena zvezda učiniti sve da organizuje utakmicu broj 3 u skladu sa najvišim standardima Evrolige, Evrokupa i ABA lige koje je organizovala na desetine u prethodnim godinama, ali vodeći pažljivo računa o „reciprocitetu“.\nABA liga, Crvena zvezda, Košarkaaba liga, kk crvena zvezda mts, kk partizan nis\n03. aprila 2019. u 08.53\nMijailović najubedljivije LAŽE


Vreme 633 - Arapski svet: Slozni u neslozi -->\nOd našeg specijalnog izveštača sa Bliskog istoka\nDok je u ponedeljak u Briselu "mlada i ne tako mlada Evropa" uspela da se okupi u odbrani zajedničkog stava o iračkoj krizi, samo malo jugoistočnije, na Bliskom istoku, arapski lideri su se još konsultovali da li da se uopšte sastanu na najvišem nivou, i zašto. Dilema je slična kao i za evropsku petnaestorku – objaviti podelu ili ne? Razlika je međutim velika: osim što za njih geostrateški ulog ima niži nivo, iako neposredniji, linije podele među susedima Iraka pre prate konture višedimenzionalne arabeske nego obične "generacijske razlike".\nOdređuju ih koliko opšta nepopularnost režima Sadama Huseina, njihovi međusobni odnosi, kompleksna arhitektura zasnovana na izraelsko-palestinskom sukobu, toliko i strah od ekonomske katastrofe zbog očekivanog pada cene nafte i od američke "demokratizacije" regiona koja bi mogla uzdrmati i njihove režime. U kalkulaciju – ako je ima –uključena je i očekivana radikalizacija islamskog faktora i Kurda, što čini realnom pretnju od raspada Iraka. Čak i ako SAD uspeju da garantuju iračke granice, u šta mnogi analitičari ozbiljno sumnjaju, Bliski istok sa američkim protektoratom u centru neće biti isti posle rata.\nUprkos takvoj perspektivi, ili upravo zbog kontradiktornih interesa, raspoloženje na koje je naišao šef grčke diplomatije i predsedavajući Ministarskog saveta EU-a Jorgos Papandreu prilikom turneje po regionu, bilo je – rezignacija. Razgovori u Damasku, Amanu, Bejrutu, Kairu, koji su uključivali i predstavnike Palestinaca, bili su pokušaj da arapski lideri zauzmu "proaktivniji" stav protiv rata i eventualno prihvate zajedničku diplomatsku akciju sa EU-om, insistirajući da se Bagdad apsolutno povinuje Rezoluciji 1441 Saveta bezbednosti. Papandreuovi sagovornici ukazivali su i na posledice vojne intervencije, među kojima prednjači očekivani talas od oko 600.000 izbeglica – 40 odsto u Iranu, 30 odsto u Turskoj i još toliko u Siriji i Jordanu. Na stolu je bilo i hronično bliskoistočno pitanje – palestinsko, sa zahtevom arapskih zemalja da se paralelno radi na njegovom rešavanju, što Grčka takođe podržava. Pretpostavlja se da je izokola bio dotaknut i sve manje verovatan scenario vezan za eventualno rušenje Sadama Huseina i pripremanje naslednika i/ili egzila...\nI pored uveravanja iz Papandreuovog štaba da se zemlje regiona toliko protive ratu da su uspele da postignu jedinstvo, i čak se mobilišu na toj liniji, na to nije ništa ukazivalo kada su se desetak dana kasnije, u prošlu nedelju u Kairu, sastali ministri Arapske lige. U vazduhu je ostao dogovor o održavanju Samita 22-člane organizacije, "mlađe sestre" mnogo ozbiljnije Islamske konferencije (40 zemalja), koja će iskoristiti samit nesvrstanih (114 zemalja) krajem februara u Kuala Lumpuru za svoj sastanak na vrhu. Joušef al Ahmed, ambasador Sirije, glavnog oponenta održavanja samita, objasnio je to potrebom da samit pošalje jasnu poruku arapskog sveta protiv rata jer će u protivnom to biti "katastrofa za arapsku naciju".\nU skladu sa svojim interesima, predstavnici arapskih zemalja podelili su se u dva glavna tabora: jedan, vođen najugroženijom Sirijom, smatra da "jasnu poruku" treba slati Vašingtonu, i drugi, koji smatra da je treba uputiti Bagdadu. U njemu prednjače Kuvajt i Katar u kojima već postoje američke baze, kao i najveći pobornik održavanja samita, Egipat, koji susedi kritikuju zbog flerta sa Izraelom.\nArapski "proaktivan" stav o krizi iscrpio se ovoga puta u opredeljivanju za jedan pravac akcije – ukidanje vojne podrške u slučaju napada na bezbednost i jedinstvo Iraka. U simboličnoj, neobavezujućoj rezoluciji koju su ministri jednoglasno usvojili u Kairu osuđuje se bilo kakva jednostrana akcija protiv Iraka, a Bagdad se poziva da sarađuje sa inspektorima UN-a. Međutim, nikakve restrikcije nisu predviđene za Bahrein, Kuvajt i Katar, gde se već nalaze desetine hiljada američkih vojnika.\nU očekivanju daljih poteza, šest iračkih suseda – Kuvajt, Saudijska Arabija, Jordan, Sirija, Turska i Iran – verovatno teška srca razmatraju "dan posle", koji će za većinu svanuti u vidu neprijateljskog okruženja u kojem će biti teško održavati stare balanse. Osim eventualno Jordana i Kuvajta, zasad izgleda da je jedini dobitnik Turska, ne toliko zbog neizvesne okupacije severnog Iraka naseljenog Kurdima, koliko zbog toga što bi sprečila stvaranje države ili zauzela najplodnija naftna polja u Mosulu i Kirkuku. Pazar se tvrdi sada, i to otvoreno – bilateralno sa SAD i kroz članstvo u NATO-u. Iako je tursko javno mnjenje protiv rata, izgleda da se nova islamska vlada povukla pred vojnim establišmentom u senci i nastoji da koliko-toliko obezbedi krhku ekonomiju koja izlazi iz najdublje krize od 1945. Ankara tvrdi da ju je Zalivski rat 1991. koštao više od 30 milijardi dolara, a predračun za najkraću verziju predstojećeg rata iznosi oko 16 milijardi dolara – upravo onoliko koliko kredita očekuje od MMF-a. Posao još nije utvrđen, iako je Vašington najavio da će dati Turskoj šest milijardi bespovratno i još 20 u garancijama za podršku vojnoj intervenciji koja bi, kako ocenjuju stručnjaci, inače bila nemoguća.


NEDOPUSTIVA SAMOVOLJA AGENTA BELME SKALONjIĆ | SRNA\nNEDOPUSTIVA SAMOVOLJA AGENTA BELME SKALONjIĆ\nBANjALUKA, 10. OKTKOBRA /SRNA/ - Iz Kancelarije pravnog predstavnika Republike Srpske ističu da je nedopustiva samovoljna odluka agenta BiH pred Evropskim sudom za ljudska prava u Strazburu Belme Skalonjić da se ne žali na presudu u predmetu "Fata Orlović" jer niko ne očekuje da presuda bude potpuno preinačena, nego njen dio koji kaže da mora biti izvršena u roku od tri mjeseca.\nUkoliko ne bude podnesena žalba i iskorišteno pravo na vanredni pravni lijek, Republika Srpska će imati puno pravo da ne snosi troškove izvršenja presude.\nIz Kancelarije upozoravaju da je samovoljna odluka agenta BiH nedopustiva ne samo zato što je donesena bez saglasnosti iz Republike Srpske, već zato što se njome praktično prizivaju sankcije Savjeta Evrope.\nUkoliko u preciziranom roku ne bude sprovedena presuda prema kojoj pravoslavna crkva u Konjević Polju u roku od tri mjeseca od pravosnažnosti mora biti izmještena sa zemljišta u vlasništvu Orlovićeve, iz Kancelarije pojašnjavaju da posebno tijelo Savjeta Evrope zaduženo za praćenje sprovođenja presuda može da traži izricanje sankcija BiH i njenu suspenziju iz Savjeta Evrope.\n"Sve to se može izbjeći ukoliko bude uložena žalba i zatraženo da iz presude bude izbrisan rok za izvršenje od tri mjeseca", naveli su iz Kancelarije pravnog predstavnika, piše "Glas Srpske".\nIz Kancelarije su istakli da je posebno sporno što je predsjednik suda u Strazburu Jon Fridrik Kjelbro izdvojio mišljenje i osporio dio presude u kojem se navodi da BiH mora da osigura uklanjanje crkve najkasnije u roku od tri mjeseca od njene pravosnažnosti.\n"Stranke u postupku imaju pravo da u roku od tri mjeseca podnesu zahtjev i traže da se predmet iznese pred Veliko vijeće. O tom zahtjevu raspravljaju petorica sudija i odlučuju da li će ga uvažiti i predmet uputiti pred Veliko vijeće. Ukoliko njih petorica odbace taj zahtjev, presuda postaje pravosnažna. Pošto je predsjednik suda izdvojio mišljenje trebalo je obavezno tražiti da se o presudi izjasni Veliko vijeće", naglašavaju iz Kancelarije pravnog predstavnika Srpske.\nOni dodaju da niko ne očekuje da će presuda biti potpuno preinačena, već da se preinači dio koji kaže da se presuda mora izvršiti u roku od tri mjeseca.\nSagovornici "Glasa Srpske" su rekli da zbog jednostranog poteza i odluke Skalonjićeve da ne ulaže žalbu, Srpska ne treba da snosi troškove izvršenja, već da to treba da snosi Savjet ministara.\n"U Srpskoj postoji saglasnost da se presuda sprovede i da se crkva izmjesti, ali pošto je praktično nemoguće proceduralno to izvesti u roku od tri mjeseca trebalo je tražiti da se o presudi izjasni Veliko vijeće i da se taj rok ukloni iz presude", objašnjavaju iz Kancelarije.\nAgent BiH Belma Skalonjić potvrdila je da neće tražiti da se o predmetu izjasni Veliko vijeće suda, navodeći da za to nisu ispunjeni preduslovi.\n"Postoje precizni kriterijumi kada se to može tražiti. U ovom slučaju nisu ispunjeni ti kriterijumi i zato nećemo koristiti taj vanredni pravni lijek", rekla je Skalonjićeva za "Glas Srpske".\nPrema njenim riječima, troškove presude u dijelu koji se odnosi na isplatu odštete Orlovićevoj u visini od 5.000 evra i po 2.000 evra za ostalih 14 aplikanata snosiće Republika Srpska.\n"Troškove izvršenja koji se odnose na izmještanje crkve snosiće takođe Srpska, ali i vlasnici objekta, odnosno crkvena opština Drinjača", dodala je Skalonjićeva.\nIz Kancelarije pravnog predstavnika Srpske odbacuju njene tvrdnje i ponavljaju da o tome da li su ispunjeni kriterijumi i da li će predmet pred Veliko vijeće odlučuju petorica sudija, a ne agenti pojedinih zemalja kao što tvrdi Skalonjićeva.


Folksvagen bi rešio odnose Beograda i Prištine | Skandalozno\nVeton Suroi: Folksvagen bi rešio odnose Beograda i Prištine\nKosovski publicista Veton Suroi kaže da dijalog pod pokroviteljstvom EU i Federike Mogerini nije uspeo i da je klinički mrtav.\nKao rešenje za odnose Beograda i Prištine predlaže da se ceo region založi za dolazak Folksvagena u Srbiju, jer bi od toga svi imali koristi.\nProblem nije moguće rešiti na način na koji to čini Federika Mogerini, tvrdi Suroi, što, kako je rekao potvđuje i činjenica da su “Srbija i Kosovo nakon 17 godina pregovora postigli sporazum o ‘sakrivanju tablica’, koji nije zaživeo jer MUP nije raspisao tender za stikere kojim bi se na prelazima na vozilima prekrivala državna obeležja”.\n“Ako je Srbija ratno raspoložena, to nije problem samo za nju, za nas već i za ceo region“, rekao je Suroi i dodao da bi i Srbija trebalo tako isto da razmišlja kad je reč o Kosovu.\n“Zato, zamislite da Srbija želi Folksvagen, i da je podržavaju svi u regionu … da Folksvagen koristi sve naše resurse … da se barem jedan deo proizvodi na Kosovu, to bi bilo rešenje”, rekao je Suroi na skupu “Nova paradigma za Kosovo i Srbiju” u organizaciji Foruma za etničke odnose.\nOn je dodao i da Folksvagen sigurno neće doći tamo gde postoje granice i gde konflikt nije završen.\n“Model Folksvagena je suprotan onome koji sprovodi Mogerini i koji ne daje rešenja”, rekao je Suroi i podsetio da bi isto tako trebalo gledati i na Trepču i na Gazivode.\nOn je upitao i zašto se uz pojam “postizanje mira” vezuju reči kompromis, bolno, pakleno teško, a ne lepa budućnost,…\nPrištinski publicista je na skupu govorio i o ideji razgraničenja koja je, po njegovj oceni, “suluda”.\n“Tu bismo mogli da kažemo veća dara nego mera, a to nije moguće“, rekao je Suroi i dodao da svaka priča o podeli budi klik u glavama ljudi da će se desiti nešto loše što smo doživeli raspadom SFRJ.\nTakođe, naveo je da “srpski mit” ne bi bio održiv ako bi Srbija dobila samo Leposavić i Zubin Potok.\nSuroi je na skupu u Beogradu govorio na srpkom, kako je rekao, jedom od tri zvanična jezika na Kosovu, a i zato što albanski još nije u fazi “govori albanski da te ceo svet razume“, te upozorio da dva naroda i dalje govore jezikom nedovršenog konflikta.\nBudite prvi sa komentarom na članku "Veton Suroi: Folksvagen bi rešio odnose Beograda i Prištine"


Pala banda koja je krijumčarila stotine Albanaca u Britaniji - Vojvodina Info\nSedmoro ljudi uhapšeno je u operaciji za koju britanska policija veruje da će „značajno uzdrmati“ mrežu krijumčarena, koja je ilegalno uvela u Veliku Britaniju na stotine Albanaca, naplativši im i do 30.000 evra po osobi, saopštila je danas Nacionalna agencija za borbu protiv kriminala (NCA).\nNCA dodajeda je među uhapšenima i vođa bande, nakon racija u južnom Londonu, Sariju, Oksfordširu i Hartlpulu u utorak.\nIstraživači veruju da su osumnjičeni krijumčari – za koje se veruje da imaju kontakte u Francuskoj, Nemačkoj, Holandiji i Poljskoj – koristili kamione i unajmljene kombije kako bi prebacivali ljude iz severne Francuske u Veliku Britaniju, preneo je „Dejli mejl“.\nMeđu uhapšenima su muškaraci stari od 26 do 44 godine, kao i jedna žena (26).\nPrevious articleMože li Srbija uvesti garantovanu penziju i koliko bi ona iznosila?\nNext articleI Kolumbija skratila radnu nedelju


Ranoantičke grobnice iz Jagodin Male na izložbi u Puli - juGmedia\nRenovirano vranjsko pozorište otvara se večeras, a nakon svečane ceremonije kojoj prisustvuje državniu vrh bna čelu…\nPuljani će u Nišu gostovati sa izložbom "Ranokršćanska bazilika Sv. Marije Formoze u Puli"\nIzložba „Poznoantička nekropola Jagodin Mala“ Narodnog muzeja iz Niša gostovaće u Puli na proleće 2016. godine.\nOvo će posle dugog niza godina u Hrvatskoj biti prvo gostovanje neke arheološke izložbe iz Srbije.\n„Oduševljeni smo bili pozivom direktora Arheoloskog muzeja Istre Darka Komša da naše blago prikažemo u Istri. Predložili smo da to bude proširena verzija izložbe u kojoj bi se prikazao kasnoantički Naisus i Mediana-kaže direktor Narodnog muzeja Niš Slaviša Popović.\nIako je stigao poziv iz Pule, čelniku niškog Narodnog muzeja to je pričinilo veliku glavobolju jer za takvo gostovanje treba obezbediti puno novca, za osiguranje, prenos…\n„Nisam mogao da verujem da je gospodin Komšo odlučio da njegov muzej snosi sve troškove našeg dolaska u Pulu. Zaista smo mu jako zahvalni što je pokazao izuzetno razumevanje za trenutnu jako lošu ekonomsku situaciju u Srbiji i Nišu. Mislim da bi smo teško pronašli neophodna sredstva jer Niš nema para. Ne znam da li bi smo dobili ta sredstva od Ministarstva kulture. Ovako nam sad samo preostaje da pribavimo sve potrebne dozvole za iznošenje nacionalnog blaga iz zemlje-zadovoljno priča Popović.\nOn dodaje da će Puljani u Nišu gostovati sa izložbom „Ranokršćanska bazilika Sv. Marije Formoze u Puli“\nVRANJE - Ministarstvo prosvete donelo je odluku da nastava u svim osnovnim i srednjim školama na teritoriji Srbije zbog vremenskih prilika počne 20.februara…


KLS: Napredak (Aleksinac) – Radnički (KG) 76:83 – Sport ONLINE\n25/01/2021 Dejan M. Andrić Domaća košarka, Košarka, Vesti 0\nTrijumfom na gostovanju aleksinačkom Napretku, košarkaši Radničkog konačno su prekinuli seriju loših rezultata u Košarkaškoj ligi Srbije i ponovo se vratili na pobednički kolosek – 83:76 (24:23, 26:22, 14:17, 19:14). Meč u aleksinačkoj Hali sportova obeležio je odlični bek Kragujevčana Andreja Stevanović, sa učinkom od 44 postignuta poena.\nČitav meč je protekao u prilično neizvesnoj borbi i nadigravanju dve izuzetno motivisane ekipe. Aleksinčani su imali žarku želju da se revanširaju za poraz u „SBB Jezeru“ u prvom delu sezone, dok su košarkaši Radničkog u ovaj meč ušli odlučni da stave tačku na „crnu seriju“ u KLS, koja traje još od poraza u susretu sa Dinamikom sredinom decembra.\nKragujevčani su ovom pobedom zaustavili dalje posrtanje na tabeli i značajno poboljšali izglede u borbi za opstanak u ligi.\nNarednog vikenda košarkaši Radničkog ugostiće lidera na tabeli, ekipu Mladosti iz Zemuna, ali ih pre tog susreta očekuje finalni meč drugog stepena Kupa KSS protiv novosadske Vojvodine, koji je zakazan za sredu, 27. januar, od 16.30, u SBB Jezeru.


Penzija u septembru samo uz novu ličnu? - Ozonpress :: internet portal\nKako „Novosti“ nezvanično saznaju, novog produženja roka ipak neće biti i posle 31. avgusta će ako podižu novac na šalteru morati da imaju novu ličnu kartu, a bez nje će imati mogućnost da do svog novca dođu na bankomatu.\nMeđu onima koji nisu uzeli novi biometrijski dokument najveći je broj ljudi koji su došli u Srbiju kao izbeglice i još se nisu upisali u knjigu državljana Srbije i sada imaju velike probleme da pribave svu dokumentaciju za nove lične karte.\n– Najvažniji dokument je uverenje o državljanstvu i svi koji su rođeni van Srbije moraju da izdvoje za njega oko 18.000 dinara – tvrde u jednoj beogradskoj agenciji za posredovanje prilikom pribavljanja dokumentacije. – Uglavnom nam se obraćaju stare osobe rođene van Srbije i postupak za dobijanje izvoda iz stranih matičnih knjiga u inostranstvu može da potraje i do pola godine ako je potrebno dati punomoćje drugoj osobi da preuzme dokumenta.\nZAKON o ličnoj karti propisuje novčanu kaznu do 50.000 dinara ili kaznu zatvora do 30 dana za prekršaj za „lice koje nema ličnu kartu ili koje u određenom roku ne podnese zahtev za izdavanje lične karte, a sa 5.000 dinara za „lice koje ne nosi ličnu kartu, a dužan je da je ima“.\nPREMA podacima Republičkog fonda za penzijsko i invalidsko osiguranje, oko 450.000 penzionera se opredelilo da prima čekove na kućnu adresu, a od 1.275.000 penzionera koji primaju na tekuće račune u bankama, najzastupljenija su banke Poštanska štedionica, Komercijalna i Inteza. Gotovo polovina od 1,7 miliona srpskih penzionera prima novac preko Pošte.


Netanjahu u Briselu; EU poručuje da neće slediti Ameriku\nIzraelski premijer Benjamin Netanjahu i visoka predstavnica EU Federika Mogerini na konferenciji za novinare u Briselu, 11. decembar 2017.\nPremijer Izraela je u poseti Briselu, gdje je od evropskih ministara mogao čuti kako je stav Unije jedinstven; Evropa neće slijediti Ameriku u priznavanju Jerusalima kao glavnog grada Izraela. Slijediće stav da rješenje bliskoistočnog pitanja leži u obnovi direktnih pregovora, rješenje koje podrazumijeva dvije države gdje će Jerusalem biti glavni grad za obje zemlje.\nDvadeset dvije godine su prošle od posljednje posjete izraelskih zvaničnika ovog nivoa Briselu. Doček premijeru Izraela je bio diplomatski odmjeren, a poruke koje je čuo od 28 evropskih ministara su bile jasne.\n"Znate stajalište Evropske unije. Vjerujemo da je jedino realistično rješenje konflikta bazirano na dvije države, gdje bi Jerusalim bio glavni grad obje zemlje. To je naš stav i nastavićemo da poštujemo medjunarodni konsenzus o Jerusalimu sve dok se ne dogovori konačni status direktnim pregovorima. Vjerujemo da se obje strane mogu uključiti u te pregovore uz podršku medjunarodne zajednice. Najgora stvar koja se može sada da desi je eskalacija nasilja, oko svetih mjesta, u regionu i šire", rekla je visoka predstavnica EU, Federika Mogerini.\nMogerini je osudila napade na Jevreje u svijetu i Evropi, i napade na Izrael i njegove gradjane, uvjerena da to pogoduje samo onima koji ne žele konačno, mirno rješenje bliskoistočnog pitanja.\n"Tri hiljade godina Izrael je glavni grad jevreskom narodu. Od kralja Davida do Jevreja u evropskim getoima, nikada nismo izgubili tu vezu. Ako se ona poriče, smiješni su pokušaji UN i UNESCO da se opovrgne istorija i istorijska istina. Jerusalim je glavni grad Izraela posljednjih 70 godina. Ono što je predsjednik Tramp uradio je da je stavio činjenice na sto, mir je baziran na realnosti, baziran na prepoznavanju stvarnosti", poručio je izraelski premijer Benjamin Netanjahu.\nPremijer Izraela kaže da Amerika sada radi na novom mirovnom prijedlogu. Mislim da miru treba dati šansu, poručio je Netanjahu.\nA izraelskom gostu su evropski ministri poručili - Evropa neće slijediti Ameriku.\n"Francuska pozicija kada je riječ o odluci predsjednika Trampa je dobro poznata: to je pozcija EU. Svi znamo da Evropa želi da rješenje bliskoistočnog problema bude nadjeno pregovorima, kako bismo došli do rješenja koje podrazumijeva dvije države, a Jerusalim da bude glavni grad za obje zemlje", rekao je ministar spoljnih poslova Francuske Žan-Iv le Drijan.\nMinistar spoljnih poslova Estonije, predsjedavajuće EU, Sven Mikser takođe je potvrdio stav EU:\n"Dolaze teška vremena za bliskoistočni mirovni proces. Izjava predsjednika Trampa nije promijenila stajalište EU. Mi i dalje vidimo dvije države kao jedini put naprijed", istakao je Mikser.\nA državni ministar za Evropu i Ameriku u britanskoj vladi, Alan Dankan izrazio je protivljenje odluci SAD.\n"Ne slažemo se sa najavom priznavanja Jerusalima kao glavnog grada Izraela. Grad je podijeljen na istočni i zapadni dio, a istočni Jerusalim sigurno nije dio Izraela", rekao je Dankan.\nPoruka sa sastanka je da Brisel ne vidi rješenje bliskoistočnog pitanja bez aktivnog učešća Amerike, najavljujući još snažniji diplomatski angažman kako bi se pregovori obnovili i doveli do mirnog i održivog rješenja.


Sertifikat o ispunjenosti uslova za vršenje poslova održavanja gornjeg i donjeg stroja železničkih pruga\nNaslovna » Usluge » Lica zadužena za održavanje / tehnički pregled » Sertifikat o ispunjenosti uslova za vršenje poslova održavanja gornjeg i donjeg stroja železničkih pruga\nPoslove održavanja gornjeg i donjeg stroja železničkih pruga može obavljati upravljač ili drugi privredni subjekt koji je registrovan u Republici Srbiji i koji ispunjava uslove koji se odnose na stručnost, tehničku opremljenost i pokriće za građansku odgovornost. U skladu sa članom 28. Zakona o bezbednosti železničkog saobraćaja („Sl. glasnik RS”, br. 41/18). Direkcija za železnice je propisala ove uslove u Pravilniku o uslovima koje moraju ispunjavati upravljač železničke infrastrukture i drugi privredni subjekti koji vrše održavanje gornjeg i donjeg stroja železničkih pruga („Sl. glasnik RS“, br. 61/16) gde su Prilogom 1. date aktivnosti na održavanju gornjeg i donjeg stroja železničkih pruga. Upravljač ili drugi privredni subjekt mogu da podnesu zahtev za pojedine ili sve nabrojane aktivnosti. Direkcija za železnice u postupku odlučuje o ispunjenosti uslova.\n- Evidencija 01.005\n- Zakon o bezbednosti železničkog saobraćaja („Sl. glasnik RS“ br.41/2018)\n- Pravilnik o uslovima za obavljanje poslova održavanja gornjeg i donjeg stroja železničkih pruga („Sl. glasnik RS“, br. 134/20)


Tri miliona dinara za ekonomsko osnaživanje seoskih žena - AgroSmart\nponedeljak, 30. jula 2018.\nMinistarstvo za rad, zapošljavanje, boračka i socijalna pitanja raspisalo je Javni konkurs za dodelu sredstava u 2018. godini za podršku projektima udruženja u oblasti ekonomskog osnaživanja žena na selu.\nPredmet javnog konkursa je dodela finansijskih sredstava Ministarstva u 2018. godini za podršku projektima udruženja u oblasti ekonomskog osnaživanja žena na selu, koje sprovode udruženja kao dobrovoljne, nevladine i nedobitne organizacije, a koji su od javnog interesa.\nCilj ovog Konkursa je poboljšanje ekonomskog položaja i statusa žena koje žive u seoskim područjima i čine jednu od najranjivijih grupa kada su u pitanju jednake mogućnosti ostvarivanja ljudskih prava u svim oblastima javnog i privatnog života.\nOne nemaju mogućnost da ravnopravno učestvuju na pozicijama moći i odlučivanja u državi, zajednici i porodici. Seoske žene, kako se navodi u tekstu Konkursa, nemaju ni adekvatan pristup zdravstvenim, obrazovnim, socijalnim uslugama, finansijama i drugim resursima, a u neravnopravnom su položaju i kada je u pitanju nasleđivanje gazdinstava i druge imovine.\nKomitet Ujedinjenih nacija za eliminisanje diskriminacije žena je izrazio posebnu zabrinutost zbog postojanja nejednakosti između žena u gradu i žena na selu u u našoj zemlji u pogledu životnog standarda i zaposlenosti, pogotovo starijih žena. Iz ove institucije upozorili su da postoji diskriminacija žena na selu koje nemaju jednak pristup imovini usled tradicionalnih i društvenih obrazaca koji favorizuju muškarce kao nosioce imovinskih prava. Komitet je preporučio Republici Srbiji da obezbedi ženama na selu, uključujući starije žene, neometan pristup odgovarajućem životnom standardu, zapošljavanju i imovinskim pravima.\nPredloženi projekti treba da za rezultat imaju ostvarene konkretne i merljive rezultate.\nPo ovom Konkursu odobrava se ukupno 3.000.000,00 dinara, a maksimalan iznos za koji se može konkurisati po jednoj prijavi je 300.000,00 dinara.\nPravo učešća imaju udruženja upisana u Registar udruženja Agencije za privredne registre koja deluju na teritoriji Republike Srbije i čiji se ciljevi, prema statutarnim odredbama, ostvaruju u oblasti ekonomskog osnaživanja žena. Uslov je i da imaju potrebne kapacitete za sprovođenje predloženog projekta.\nZainteresovana udruženja, dužna su da prijave i predloge projekata dostave najkasnije do 14. avgusta, a očekivani datum početka realizacije izabranih projekata je 25. oktobar ove godine.Kompletan tekst konkursa zajedno sa smernicama za podnošenje predloga projekata udruženja može se pogledati ovde.\nekonomsko osnaživanje seoskih žena\nPoljoprivrednicima u Novoj Varoši dodeljeno 6,5 miliona dinara subvencija\nNajveći bioenergetski potencijal Bačke Palanke je u poljoprivrednoj biomasi\nOpozicija o poljoprivredi: Srbija će postati kolonija, a paori ostati bez njiva\nKupci i dalje traže pšenicu, cena pala na 33 dinara bez PDV


Direktor kancelarije SZO u Srbiji: Postoji mogućnost da vakcina protiv koronavirusa stigne do kraja godine | Insajder\nDirektor kancelarije Svetske zdrastvene organizacije u Srbiji Marijan Ivanuša kaže da bi klinička upotreba vakcine protiv korone mogla da počne do kraja godine, ali da masovna vakcinacija neće biti moguće pre sredine sledeće. On je u intervju za Nova.rs rekao da se nada da će na raspolaganju biti vše vakcina.\nMarijan Ivanuša / Foto: Printscreen\n"U razvoju je preko 200 vakcina, od toga ih je preko 20, oko 25 u kliničkom testiranju. Četiri je u trećoj, poslednjoj fazi kliničkog testiranja. Nadamo se da bi neka od tih vakcina mogla da pređe sve faze testiranja i registracije do kraja godine. Dakle, mogla bi da počne eventualna klinička upotreba", kaže Ivanuša.\nOn napominje da treba imati na umu da su količine potrebne na globalnom nivou jako velike.\n"Nadamo se da će vakcina, možda više njih, biti na raspolaganju do kraja ovde godine. Ali, masovna vakcinacija neće biti moguća pre sredine sledeće godine", navodi on.\nIvanuša kaže da je dobro što se istovremeno razvija više vakcina iz nekoliko razloga.\n"Kao prvo, možda neće sve biti uspešne, kao drugo, ako ima više proizvođača to može imati komercijalni uticaj na nižu cenu. To je na neki način i indikator da možemo očekivati i veliku proizvodnju. Proizvodni kapaciteti su ograničeni i ukoliko bi to radila samo jedna institucija u jednoj državi ne bi bilo moguće obezbediti dovoljne količine", rekao je Ivanuša.\nKaže da imaju velike nade u vezi sa vakcinom, ali da su to još nade.\n"Za sada su rezultati jako dobri, ali trebalo bi da pričekamo da se završe sva klinička testiranja kako bi se uverili da je vakcina bezbedna, sigurna i da ima uticaj na imuni sistem, dakle, da zaista štiti ljude pred virusom".\nNa pitanje da li može da se veruje u pouzdanost vakcine nakon registracije, odgovara potvrdno.\n"Apsolutno možemo. U toku registracije, oni provere i učinkovitost i pouzdanost vakcine. Mora proći kroz sva ta klinička testiranja, koja su u stvari temelj, osnova, na osnovu koje se izdaje dozvola za upotrebu", navodi on.\nGeneralni direktor SZO Tedros Adanom Gabrihesus izjavio je da “nemamo konačno rešenje za virus u ovom trenutku, a možda ga nikad ni ne bude”. Na pitanje šta to znači Ivanuša je naveo da se ne očekuje da bi jedna vakcinacija, jedna doza, pružala zaštitu doživotno.\n"Dakle, ostaje mnogo problema. Što znači da iako budemo imali vakcinu, verovatno nećemo moći da eliminišemo bolest kao takvu jako brzo, možda nikad. Što znači da će kovid 19 ostati problem. Mi se nadamo, nakon što dobijemo vakcinu puno, puno manji nego danas. Ali verovatno nećemo moći da eliminišemo tu bolest tako lako", naveo je Ivanuša.